open-index/open-wikipedia-markdown huggingface dataset:
百度俾伊朗網軍入侵案

係2010年1月12號當日，百度域名俾伊朗網軍嘅黑客組織入侵，令百度連續8個鐘頭內入唔到。佢亦係百度從2003年成立到當日為止，最嚴重嘅伺服器故障案。

呢單嘢唔單止引起中國大陸嘅科技界同伊朗政府嘅關注，甚至連國際社會都關注。事發第二日重搞出Google退出中國大陸一事。

## 導火索
2010年1月12號07:40（UTC+8），有網民發現入唔到百度，過多20分鐘，喺中國內地大部分地區同歐美等西方人地區都入唔到百度。部份網民發現網站頁面改成黑色背景，重帶有伊朗國旗、入面寫住「This site has been hacked by Iranian Cyber Army」（粵語翻譯係「呢個網站俾伊朗網軍入侵咗」）同一堆波斯文，頁面底部重有綠白紅相間嘅「IRANIAN CYBER ARMY」字樣。隨後頁面直接跳轉到雅虎美國版。亦有網絡技術專業人士重發現原先百度嘅域名——baidu.com嘅WHOIS信息入面嘅NS伺服組無端端噉喺2010年1月11號改成雅虎屬下嘅兩個域名伺服器。

不過百度嘅另一域名——202.108.22.5可以正常入到。

## 出現真兇
同日08:30，網民話百度雖然暫時恢復到原伺服器，但WHOIS數據重未恢復。雖然百度方面改咗好多次域名伺服器地址，但一直俾黑客猛咁改到「hostgator.com」，重喺同日09:10（UTC+8）變成「This account is suspended」（呢個戶口已被封鎖）。5分鐘後，根據網站IP分析，原百度網站主頁伺服器發生咗故障，啱先出現嘅伊朗網軍相喺pink2.warez-host.com有，個網站嘅數據處理中心喺伊朗、荷蘭同德國。而百度話唔知點解會出事。

## 網站逐步恢復
同日09:40（UTC+8），百度話已經冇乜故障，服務可以喺短時間內恢復正常。1個鐘頭又14分後又發聲明話雖然故障已基本排除，但域名伺服器成日俾黑客猛咁改。差唔多中午時分都可以正常入到百度，二級頁面亦開始陸續恢復。到14:00（UTC+8）先至將主頁完全恢復正常，不過佢屬下嘅空間（2014年停運）、貼吧都重未恢復，直到當日16:00先至基本修復完畢。

## 影響
事發後，由於事發嘅IP地址出自伊朗一帶，所以無法查證係邊位仁兄搞事。有自己話係中國紅客嘅網民呼籲反攻伊朗網站。之後伊朗廣播大學嘅官網（iribu.ir）都被淪陷，頁面喺百度俾伊朗網軍攻擊後出現黑屏重寫出「Long live the People's Republic of China」（中華人民共和國萬歲）、「You have been hacked for our country's website.」（你哋居然入侵我哋國家嘅網站）字樣。隨後好多間伊朗政府網站俾中國黑客攻擊，連總部喺首都德黑蘭啲國家政府網站都唔例外。

有媒體話呢單嘢喺中國大陸東部地區嘅上班高峰期發生，因伺服器故障，造成百度損失咗超過CNY￥700萬。 重有中國大陸部份評論話伊朗親政府分子報復中國網民支持反對派而攻擊百度。重有評論話呢次伊朗網軍入侵一事，可能係美國政府為咗打壓中國大陸嘅經濟發展，從而搞出挑釁中伊關係嘅行為。

## 攷
暴大

，全稱**香港暴徒中文大學**，係香港一個潮流用語，喺2019年香港修例風波期間出現。

鑑於多份立場鮮明嘅報章（尤其係親中陣營）將示威者以「暴徒」代稱，該立場嘅支持者，或者其報章嘅讀者皆因之稱為暴徒。及後有為數唔少嘅中大學生積極參與香港修例風波，索性以「暴徒」稱之，將中大貶稱做「暴徒大學」。當時中大嘅學生唔單只唔介意俾人咁樣稱呼，反而用佢嚟自嘲。

## 出處
2019年6月下旬，香港中文大學俾人喺 Google Map 度搞搞震，將大學中文名改咗做「香港暴徒中文大學」，之後先至改返。

2019年9月1號中大開學日，校方取消咗開學禮，香港中文大學學生會自行搞開學禮。開學禮入面，中大學生會會長蘇浚峰話，如果中大學生選擇對抗惡法同暴政而被俾人叫做「暴徒」，佢會欣然接受「暴大」呢個名，同埋會以「暴大」為榮。

## 創作
中大學生會用咗「暴大」做題材，喺2019年9月中製作咗三款T裇，分別寫住「暴大抗爭」、「光復香港，時代革命」、「沒有暴大，只有暴政」嘅口號。

## 參考
懲教緊急應變隊

**懲教緊急應變隊**俗稱**懲教飛虎隊**（英文：**C**orrectional **E**mergency **R**esponse **T**eam，縮寫：**CERT**），2000年成立，隸屬懲教署押解及支援組，平時負責押解工作，同埋應付院所重大事故、大規模騷亂、逃獄或者挾持人質，同執行搜查行動等等。

## 史
2000年時，懲教署署長單日堅成立懲教飛虎隊。

2009年，懲教署銳意改革部隊，因應監獄行動環境，如走廊、工作間等狹窄環境，傳統大型防暴戰術未必適用，所以邀請美國顧問研究新式近身自衞術。

2010年3月，懲教署職員訓練院根據外國顧問建議，透過再度研發壓點控制術（英文：**P**ressure **P**oints **C**ontrol **T**actics，縮寫：**PPCT**），根據香港環境為部隊設計一套防暴戰術──近身自衞術，2至5名人一組小隊，用唔同裝備、武器，互相掩護下而靈活同埋有效率進入各種室內環境執行防暴任務。其中包括紀律部隊中比較罕見胡椒球彈、弧形逮捕盾等裝備，重引入防火制服、安全皮靴等等。

2011年4月初，高等法院羈留室內體育館，被押解及支援組改建成多用途場地，配合部隊持續訓練需要。場館有健體器，重鋪設防撞牆、保護地墊等防護設施，重有一批新戰術訓練器材裝備，包括：人形靶、紅衣護甲、模擬暴徒所穿著護甲、外加護墊防暴盾，壓點控制戰術所採用擊打靶等。

## 遴選訓練
想投考加入要先通過挑選，之後要進入11星期**安全有效控制戰術專業證書訓練課程 - 懲教緊急應變隊**（英文：**Professional Certificate in Safe and Effective Control Tactics (PCSECT) - Correctional Emergency Response Team**），內容包括體能、、直升機游繩空降、防暴演練、戰術、拯救人質、槍械及武器的應用、爆破裝備運用，實地演習等。

### 培訓
之後，人員需要接受大量各種層次同埋種類訓練，包括每月舉行防暴操，接受由懲教署職員訓練院舉辦各類戰術複修課程，同埋去其他本地或者海外紀律部隊進行戰術訓練交流、進行實彈訓練同埋直升機游繩空降等訓練。

## 裝備
### 制服
制服用以杜邦化工NomexR物料製造，輕便、透氣同防火，250度高溫先會化灰，唔黏皮膚，拉鏈同魔術貼等配件亦有相同功能，2010月2月開始由中國大陸進口使用。

### 防暴裝備
*防暴頭盔
*防毒面具
*防割衣
*防暴背心
*防割手套
*防暴靴，採用Gore-Tex物料製造，擁有合金鞋頭，鞋底為防穿透
*盔甲（俗稱**鐵甲威龍**），由15個部件組成，重9磅，為處理持刀人群個人防禦裝備。
*圓盾，為警察機動部隊自行研究製造，以聚碳酸酯物料造，具阻燃、防刺，防腐蝕功能。圓盾輕便、堅硬，係透明，所以可以保護人員同埋無阻人員視野
*弧形逮捕盾，2012年引進，帶有弧形粗膠邊，可以限制目標移動範圍，方便人員用壓點控制術將目標制服。
*長盾，以聚碳酸酯物料造，防火防刺破，高1.65米，可以組織合成為屋型的防線; 短盾則高1.2米。

### 武器
*胡椒泡沫噴劑
*催淚彈
*胡椒珠發射器，每次裝入160顆胡椒珠，以高壓力量射向目標，造成催淚痛楚效果。
*伸縮警棍 
*防暴槍

### 槍械
*史密夫威遜軍警10型0.38左輪手槍
*雷明登870泵動式霰彈槍
*儒格Mini-14半自動步槍

## 大事記
### 香港反對世貿遊行衝突

### 其他
* 2006年9月部隊介入監房踢倉。
* 2019年11月開始，香港特首林鄭月娥授權警務處處長盧偉聰委任警隊外部勢力做「特別任務警察（特務警察）」，而懲署部隊將最先加入修例風波親政府陣營一方。

## 隊員
* 喬寶寶，香港演員

## 相關
* PTU
* SDU
* 政治警察

## 参考
特別任務連

**特別任務連**（，縮寫**SDU**；綽號：**飛虎隊**／Flying Tigers）係香港第一支準軍事化特警隊。因香港經過好多好似1967年左派暴動等嚴重案例，但又唔方便成日叫英軍介入香港社會問題，加上1972年西德慕尼黑奧運期間發生咗慕尼黑慘案，令到各國開始重視反恐。所以港英政府決定成立一支反恐部隊，於是SDU就喺1974年7月23號成立。香港重係英國殖民地嗰時SDU係由英軍特種部隊特別空勤團（SAS）幫手訓練，就連用嘅武器同裝備都跟足佢哋。1997年前SDU曾經隸屬皇家香港警察，主權移交後到而家隸屬香港警務處行動處行動部警察機動部隊總部，而且係警隊最大最後一支武裝力量。主要責任處理最危險罪案、拯救人質、反恐怖主義、要員保護、偵測、搜索、執行水底（包括水底搜索、跟蹤、蒐證同埋潛水拯救等）、空中同埋特別行動，發生災難就會向社會提供緊急醫療服務等。

## 相關
*特別戰術小隊
*反恐特勤隊
*機場特警組
*跟蹤支援隊
*政府飛行服務隊
*水警總區
**小艇分區
***海事緊急應變小組
*爆炸品處理課
*警犬隊
*警察談判組
*警察搜查隊
*要員保護組
*保護證人組
*警隊護送組
*重要基礎設施保安協調中心
*特別行動組

類:香港警務處
特徵整合論

（）係有關注意力嘅認知心理學理論，描述人嘅心靈喺感知一個外界刺激嗰陣，點樣將一件物件視為同第啲物件分離嘅個體物件。根據呢個理論，一個人察覺到一件物件嘅過程可以分做兩大階段：
**注意前階段*（preattentive stage）：喺呢個階段，人腦會自動噉搜集視野入面嘅各種基本特徵（色水同形狀等），仲未將視野入面嘅嘢分做物件，而且呢個階段嘅認知過程係完全無意識嘅，例：一本紅色封面嘅書由上睇，會俾個腦睇做「一個四方形嘅空間，空間每點都係唔同程度同光暗嘅紅色」。
**集中注意階段*（focused attention stage）：喺呢個階段，個腦會將啲特徵分組，每組當做一件物件，例如將「一個白色嘅梯形空間」同「四條打直嘅白色線」睇做「一張由側面望嘅枱」；事實係有研究指，個腦嘅頂葉某啲部份受損會搞到個人唔能夠分誀辨視野入面邊忽屬同一件物件，表示咗人腦的確有功能做「將視野入面嘅物件分組」。

## 實驗
有關特徵整合論，有心理學家做過以下嘅實驗，顯示人嘅心靈喺感知到一件物件之前的確會分離噉處理唔同嘅特徵：研究者搵咗班受試者返嚟，再準備咗啲有物件喺上面嘅畫面；佢哋叫受試者睇住個熒幕，將個畫面喺個熒幕上面閃 0.2 秒嘅超短時間，跟住再俾受試者望吓一個空白畫面一陣，最後再問吓受試者個畫面有啲乜嘢物件；結果發現，喺 18% 嘅試驗當中，受試者會回答一啲所謂嘅「混合特徵物件」－例如個畫面實際上有個紅色四方形同一個黃色圓形，受試者成日會話自己「見」到一個紅色圓形同一個黃色四方形；呢個實驗表示，人心靈喺將唔同特徵結合成物件之前，係會獨立分離噉處理唔同見到嘅特徵，撐咗特徵整合論作嘅假說。

## 睇埋
*注意力
*視覺

## 攷
工作記憶

**工作記憶**（；）係記憶功能嘅一種，負責暫時儲起個腦用緊嘅資訊，並且對呢啲資訊作出運算，可以話係短期記憶一種。工作記憶容量有限，所以可能會搞唔掂一啲複雜嘅認知作業。此外，工作記憶亦容易受到分心影響。

## 基本概論

喺 1974 年，英國心理學家亞倫·伯特里（Alan Baddeley）同加拉咸·希卓（Graham Hitch）提出咗工作記憶呢個概念，指短期內儲住啲資訊，兼且對呢啲資訊作出運算嘅記憶功能。喺伯特里工作記憶模型嗰個基礎版本入面，短期記憶主要係由三大系統組成：
***中央處理**（central executive）、
*語音循環（phonological loop）、同
*視覺空間畫板（visuospatial sketchpad），
呢三個子系統分別負責處理唔同類型嘅短期記憶資訊：
*中央處理負責控制資訊喺其他工作記憶系統當中嘅流動，
*聲迴負責暫時噉儲起聽覺資訊（例如啲人喺個腦入面複誦一段電話號碼），
*視空畫板負責暫時噉儲起一啲視覺資訊（例如啲人喺個腦入面諗住一個影像）－
呢個分類法解釋得到某啲實驗結果，好似係對於人類嚟講，同時做兩樣同類型（都係視覺或者都係聽覺）嘅短期記憶作業難過做兩樣唔同類型（一個視覺一個聽覺）嘅作業。打後嘅研究仲有進一步噉擴張呢個模型。工作記憶模型嘅抽象圖解如下，當中箭咀係記憶資訊嘅流動：

## 神經對應

有唔少心理學家都嘗試拆解工作記憶嘅神經對應。研究指，工作記憶嘅中央處理功能至少部份係由前額葉（PFC）同頂葉呢兩個腦區向個腦嘅感官區域傳訊號而成嘅，呢啲腦區會向處理感官資訊嘅腦區傳訊號，話俾佢哋聽四圍環境嘅資訊入面邊啲值得留意，從而控制感官收到嘅資訊邊啲會成功經過入碼嘅過程進入工作記憶。一旦啲資訊成功噉入咗去工作記憶嗰度，個前額葉同頂葉會係噉互射訊號嚟維持住啲資訊。

## 仲可以睇
*短期記憶
*智商測試
*隨機存取記憶體

## 參考資料
額葉眼

**額葉眼**（**frontal eye fields**）係額葉一部份，有一個以視網膜做中心嘅*空間地圖*（spatial map）。
背外側前額葉皮層

**背外側前額葉皮層**（**dorsolateral prefrontal cortex**）係前額皮層（prefrontal cortex）嘅一忽。
外側頂內葉皮層

**外側頂內葉皮層**（**lateral intraparietal cortex**）係頂葉其中一忽，出名管眼郁動。
錦江樂園站

**錦江樂園站**係上海地鐵1號綫一個地鐵站，喺徐匯區。個站1993年5月28號啟用。
上海南站 (地鐵)

**上海南站站**係上海地鐵1號綫同上海地鐵3號綫一個地鐵站，喺徐匯區。個站1993年5月28號啟用。
漕寶路站

**漕寶路站**係上海地鐵1號綫同上海地鐵12號綫一個地鐵站，喺徐匯區。個站1993年5月28號啟用。
自閉症譜系

**自閉症譜系**（；，簡稱 **ASD**）包括咗一柞精神障礙，患者通常會喺同人相處上有困難、興趣有限、同埋行為模式（例如慣咗一個做法唔肯轉變）。

## 基本定義

自閉症譜系係一個廣泛嘅統稱，用嚟描述一柞具有相似特徵嘅發展情況；早期嘅診斷，例如亞氏保加症，依家已經歸晒入呢個譜系入面。
### 譜系模型

由於唔同患者嘅症狀同能力可以差好遠，依家醫學界都係用一個**譜系模型**嚟理解 ASD；即係話，冇兩位患者嘅情況係完全一樣嘅。

### DSM

美國精神醫學學會（American Psychiatric Association）出咗最新版嘅《精神疾病診斷與統計手冊》第五版文字修訂版（DSM-5-TR），2022 年出版。 原本嘅第五版 DSM-5 喺 2013 年出，第一次將自閉症（ASD）定做一個單一診斷。

以前分開四個：典型自閉症、亞氏保加症（Asperger syndrome）、兒童瓦解性障礙（childhood disintegrative disorder）、同泛自閉症障礙未另作說明（PDD-NOS）。呢啲而家都合併晒，DSM-5-TR 都係咁樣。DSM-5 同 DSM-5-TR 採用所謂「維度取向」（dimensional approach）。意思係，用一個診斷類別包晒所有「自閉症譜系」相關嘅狀況。呢個分類入面，DSM-5 會根據症狀嚴重程度，同相關特徵（例如其他狀況、發展或精神問題、智力障礙、語言障礙等）去分。

自閉症主要有兩大核心症狀範疇：一係「社交溝通」，二係「侷限同重複行為」。 醫生可以分別為呢兩方面評級，用嚴重程度去睇症狀對日常生活影響幾大，而唔係淨係畀一個總體分。以前第五版之前，DSM 係將「社交」同「溝通」分成兩個範疇。DSM-5 改咗發病標準，講明症狀要喺早期發展階段出現，但都話如果社交要求增加時先出現都得。以前版本要求三歲前就要有。而家最新嘅 DSM-5-TR 都沿用呢啲修改。

## 主要症狀
### 社交問題
患者可能會唔識理解同回應人哋嘅情緒，或者好難同人保持眼神接觸同雙向對話。

### 重複行為

**重複行為**係自閉症譜系其中一個核心特徵，指啲人會一再重複同一啲動作、說話或者活動，例如照住同一個程序玩、行同一條路、講同一樣嘢唔停，呢啲行為有時會影響互動同學習，但對當事人嚟講往往可以帶來安全感，幫自己穩定情緒、應付壓力。

自閉症譜系人士好常見嘅高度專注興趣，通常會持續幾年甚至更耐，唔同於任何人都可以出現、而且只係維持幾日到幾個月嘅短期超專注；呢啲興趣可以令自閉症人士投入到好開心，用好大部份休閒時間去學嘢、收集相關物品，仲會擺入遊戲同藝術創作入面，對大人嚟講仲可以幫助精神健康、提升自我肯定、舒緩壓力，有機會影響學業同生活其他範疇。

### 其他症狀
好多患者對感官刺激（例如某啲特定嘅聲、光或者觸感）會過度敏感或者反應遲鈍，容易出現感官超載。

### 診斷方法

## 可能成因
雖然確切嘅單一成因仍然未完全確定，但主流研究相信 ASD 取決於遺傳因素，而懷孕期間嘅環境因素亦有一定影響。

## 流行病學研究
廿一世紀初嘅研究顯示，ASD 嘅診斷率有上升趨勢，不過呢個可能同公眾意識提高同診斷標準改良有關。

## 有邊啲共病症

## 睇埋
*認知
*語用
*想像
*習慣
*學者症候群
*鏡神經細胞

## 引咗
威廉氏綜合症

**威廉氏綜合症**（**Williams syndrome**）係種遺傳病，患者通常額頭會好大、鼻尖向上，而且智能上會有障礙。
陝西南路站

**陝西南路站**係上海地鐵1號綫、上海地鐵10號綫同上海地鐵12號綫一個地鐵站，喺黃浦區。個站1995年4月10號啟用。
一大會址·黃陂南路站

**一大會址·黃陂南路站**（），原名**黃陂南路站**，係上海地鐵1號綫同上海地鐵14號綫一個地鐵站，喺黃浦區。個站1995年4月10號啟用。
趙啓嵐

**趙啓嵐**（，）係香港童星，曾經參與唔少電視節目演出，亦有拍攝平面廣告。

## 演出作品
### [[香港電台]]劇集

### [[ViuTV]]劇集

### [[無綫電視]]劇集

### [[無綫電視]]資訊節目

### 網絡電視劇

### 電影

### [[鮮浪潮]]短片

### MV演出

### 香港電台節目
*2017年：天下父母心-快樂家長指引：一個孩子？兩個孩子？或者……
*2017年：自在8點半（旅遊）：第八集

### 舞台劇
*2019年：《慧藍的告白》

### 微電影
*2016年：《路．放膽走》
*2016年：《一分鐘・一份情》沙畫母子情 - 楊玉梅
*2017年：【品格培育】如何教出勇敢自信的小孩
*2019年：微辣Manner：富臨集團─每個食火鍋的人，背後都有段故事！

### 電視廣告／宣傳片

### 平面廣告／報刊模特兒

### 其他
;2017年
*亞洲公營電視台：兒童劇《消失的茶果》

;2018年
*第37屆香港電影金像獎開幕表演

;2019年
*《爸媽講呢D》：金像獎童星楊鎧凝 趙啓嵐入行經過，童年從演仍不失童真
*《爸媽講呢D》：金像獎童星用兒童圖書表演講故事 將人狼演釋成喜劇角色

;2020年
*細路開電視節目小主持
*兒歌《家 有愛》

;2022年
*創世電視：母親節念親恩音樂分享會
*創世電視：《天下華人唱出好詩歌大賽》參賽者
*香港開電視：《就是青春》參賽者

## 出面網頁
*
*
*
* 
* Matt 趙啓嵐 － 就是青春｜HOY TV
上海火車站 (地鐵)

**上海火車站站**係上海地鐵1號綫、上海地鐵3號綫同上海地鐵4號綫一個地鐵站，喺靜安區。個站1995年4月10號啟用。

類:上海地鐵1號綫
類:上海地鐵3號綫
類:上海地鐵4號綫
中山北路站

**中山北路站**係上海地鐵1號綫一個地鐵站，喺靜安區。個站2004年12月28號啟用。
寶安公路站

**寶安公路站**係上海地鐵1號綫一個地鐵站，喺寶山區。個站2007年12月29號啟用。
虹橋火車站 (地鐵)

**虹橋火車站**係上海地鐵2號綫、上海地鐵10號綫同上海地鐵17號綫一個地鐵站，喺閔行區。個站2010年7月1號啟用。
虹橋2號航站樓站

**虹橋2號航站樓站**係上海地鐵2號綫同上海地鐵10號綫一個地鐵站，喺閔行區。個站2010年3月16號啟用。
婁山關路站

**婁山關路站**係上海地鐵2號綫一個地鐵站，喺長寧區。個站2006年12月30號啟用。
江蘇路站

**江蘇路站**係上海地鐵2號綫同上海地鐵11號綫一個地鐵站，喺長寧區。個站1999年9月20號啟用。
靜安寺站

**靜安寺站**係上海地鐵2號綫同上海地鐵7號綫一個地鐵站，喺靜安區。個站1999年9月20號啟用。
陸家嘴站

**陸家嘴站**係上海地鐵2號綫一個地鐵站，喺浦東新區。個站1999年9月20號啟用。
人際關係

**人際關係**（）係指兩個或以上嘅人彼此間嘅關係，講緊人與人之間點樣來往、點樣連繫埋一齊。呢啲關係可以喺好多層面上有差異，例如親疏程度、維持幾耐、雙方有冇互惠互利、自我揭露嘅程度等等。人際關係時常都圍繞住某啲共通目標，譬如係家庭、親屬、友誼、愛情、婚姻、僱傭關係、社會組織等，呢啲關係往往建基於大家都想喺埋一齊、社交，以至有某啲共同利益（尤其係僱傭關係）。人際關係可以受法律同習俗所規範，係整個社會嘅基礎。

## 家庭親屬
家庭關係包括父母同子女、配偶、兄弟姊妹、祖孫等等。呢啲關係多數牽涉血緣、長期共住、照顧責任同埋情感依附。家庭關係通常係一世人最基本、最早出現嘅關係，幼兒會透過呢啲關係學習好多重要嘅生存技能，例如係學識點樣講母語，而母語係基本溝通以至文化傳承嘅根基。 

親屬關係（例如叔伯、表兄弟姊妹）就更廣，經由血緣同婚姻延伸出嚟。喺好多文化入面，親屬網絡會規範個體間要點互相幫助，以及係有咩禮儀同責任分工。

## 友誼關係
友誼關係係一種以自願、互惠同情感連結為基礎嘅關係，一般唔洗用法律約束，而係靠住信任、共享經驗以及日常來往嚟維繫。朋友間可以有唔同親密程度，由普通嘅玩伴，一直到知己同閨密呀噉。  

## 愛情關係
愛情關係一般指伴侶之間嘅浪漫關係，往往同情慾有關。呢類關係會涉及求偶相關嘅行為。

喺好多社會中，婚姻係透過法律或者宗教儀式加以確認，除咗感情層面，仲牽涉法律權利、經濟上嘅合作、撫養子女責任同社會角色等。部分文化會對婚姻關係有明確嘅性別角色分工同道德規範。

## 網絡關係

隨住互聯網同社交媒體發展，越來越多人開始重視喺虛擬空間形成嘅網絡關係，譬如係網友、遊戲戰友、網上討論組成員等等。呢啲關係有陣時只存在於文字或語音交流，未必喺現實世界有接觸，但同樣可以出現信任、衝突、合作同排斥等嘅現象。

## 點解重要

人際關係為人類提供情感上嘅支持、實際協助（例如經濟援助、資訊）、身份認同等嘅重要嘢，亦係學習社會規範同道德價值嘅重要渠道，例如心理學上就有講到觀察學習嘅概念，探討兒童同大人點樣透過觀察其他人嘅行為嚟學習。

人類學、社會學同心理學（尤其係社會心理學）等領域，都會由唔同層面去研究人際關係：包括探討呢啲關係點樣開始、點樣維持、破裂咗要點修補、以及喺權力不均、文化差異等情況下，人際互動會出現咩異樣。

## 相關理論

唔少學術理論都可以用嚟思考人際關係中嘅互動。

譬如係各社科領域都有機會用到嘅博弈論噉。博弈論上有監犯困境同獵鹿博弈等嘅概念，能夠用數學模型噉嘅做法，思考人類點解會彼此合作，形成關係。例如獵鹿博弈嘅數學化分析就講到事前溝通可以影響博弈嘅結果，尤其係最基本嗰種獵鹿博弈唔俾參與者事先溝通，佢哋要做咗選擇至知對方揀咗乜，而佢哋唔肯定對方會唔會合作，同時若果自己揀合作對方唔合作自己就會損失，因此假如參與者能夠喺行動前溝通，佢哋就可以事先講定要合作，容許信任同合作嘅產生。

## 睇埋
*社會行為
*社會組織
*社會網絡
*心理操縱
*鄧巴數
*人類智能嘅進化

## 引咗
語言習得

**語言習得**（）係指人由唔識用語言變到識嘅過程。可以分爲第一語言習得，指嘅係兒童時期學識母語嘅過程；同埋第二語言習得，指成年人學習母語以外嘅語言嘅過程。

## 基本概念

首先，思考內隱知識（好似行路等唔使有意識噉諗都展現到嘅知識）嘅概念。
*事實表明，是但搵隻語言，如果語言學家要由「完全唔知嗰隻語言嘅嘢」去到「詳盡噉明文紀錄嗮隻語言啲詞庫同文法等嘅特性」，要用成閒閒哋十幾年嘅時間先搞得掂，而且就算做嗮呢啲嘢，都唔等如佢哋能夠純熟噉運用隻語言講嘢同寫嘢。
*不過事實又好明顯係，一個細路可以喺生命頭嗰幾年內齋靠聽身邊啲大人講嘢，學識純熟運用自己嘅母語。噉就表示佢個腦實係成功噉响相對短嘅時間內學咗極大量嘅知識，而且因為佢唔使有意識諗都可以用自己隻母語，意思即係話佢吸收咗嘅應該係極大量嘅內隱知識。

## 研究方法

### 習慣化

習慣化係語言習得研究上成日用嘅研究方法。

語言學研究成日會攞大人或者 BB 做研究對象，想探究「以呢隻語言做母語、屬呢個年齡層嘅人，能唔能夠聽得出兩個聲有分別？」噉嘅問題；問題係 BB 未識講嘢，所以唔似得大人噉曉話俾研究者知佢哋感知到嘅嘢；但已知認知心理學上有習慣化呢種現象，習慣化係指多種嘅動物（包括人類）如果重複噉經歷到某樣刺激，而樣刺激係無關痛癢嘅，佢哋會慢慢變到對呢樣刺激冇嗮反應；例如一位研究者想知 4 個月大嘅 BB 曉唔曉分辨  同  呢兩種聲，佢可以一路監察住個 BB，再一路俾佢聽一系列  音，等個 BB 對呢隻聲習慣化，然後去到咁上下，研究者會畀 BB 聽  嘅音－如果個 BB 識得分到呢兩種聲，噉佢理應會對  有反應，而唔係對個聲有「習慣咗」噉嘅無反應。

有研究試過搵咗啲 BB 返嚟，睇吓佢哋分辨唔同聲嘅能力。研究指直至大約 10 個月大為止，BB 一路都能夠分辨唔同嘅聲，但一到咗 11 至 12 個月大左右，啲 BB 分辨聲嘅能力就開始「專化」到迎合自己嘅母語－即係例如以日文做母語、一路聽住屋企人講日文嘅 BB，會喺呢個時期變到唔識分  同 （日文唔會分辨嘅兩隻聲，英文會分辨），技術化啲講即係似乎將  同  呢兩隻實際上唔同嘅聲當正係屬於同一款 phoneme 噉。

## 第一語言

細路會透過經驗、無意識噉學習自己嘅母語 。呢種學習過程可以用統計學習噉嘅方法嚟想像：一至兩歲嘅細路唔識得講嘢，但研究表明，佢哋會一路聽身邊嘅大人（父母同其他屋企人）講嘢；去到咁上下，佢哋嘅腦就會充滿咗記憶，記得邊啲音節係身邊啲大人講過嘅。噉而家想像兩個細路，明仔同米高—
*明仔母語係粵語，佢一路聽住身邊啲大人講粵語，到咗明仔兩歲嗰陣，佢個腦記得成日聽身邊啲大人講  或者  開頭嘅音節，但係佢冇聽過任何  開頭嘅音節。
*米高母語係英文，佢身邊啲大人一路喺佢身邊講英文，到咗米高兩歲嗰陣，佢個腦已經聽過好多  或者  開頭嘅音節，但佢從來冇聽過  開頭嘅音節。
於是乎呢兩個細路就各自無意識噉認定，佢未聽過嗰啲語音組合係自己母語唔允許嘅—學識咗自己母語嘅語音組合法則。呢點可以用心理實驗噉嘅方法嚟展示—搵一班識字、以英文做母語嘅大人返嚟，佢哋能夠憑直覺噉判斷 **hing** 可以係一隻英文字詞（只係可能佢哋唔識噉解），而 **bnick** 聽落望落唔似係英文字詞。

學習使用字詞都唔容易。學習者需要學相當大量嘅內隱知識，準確噉知道（例如）每隻字詞包含啲乜同埋每隻字詞唔包含啲乜，唔係就會犯過度伸展同過度限制等嘅錯誤。

## 第二語言

第二語言習得（SLA）係指一個人學第二語言嘅過程。

舉具體啲嘅例子說明，想像而家有個細路，叫佢做「明仔」：明仔阿爺阿嫲嗰輩就由廣東移民過咗美國，佢喺美國出世同大，同屋企人講開粵語，同阿爺阿嫲（例如）飲茶嗰時完全 100% 係用粵語講嘢嘅；而等到明仔夠大個嗰陣，佢就返學，喺學校嗰度學英文，用英文同老師同學溝通，不過同屋企人就繼續用粵語；喺呢個情況下，明仔嘅 L1 係粵語而 L2 係英文，佢學英文嘅過程係一段 SLA。
### 母語干擾

### 語用問題

## 理論思考

## 睇埋
*語言認知
*語言磨蝕
*複雜度
*可讀度
*關鍵期

## 文獻

*Kang, X., Yip, V., Matthews, S. et al.  (2023). A large-scale repository of spoken narratives in French, German and Spanish from Cantonese-speaking learners. *Sci Data 10*, 183.
*Shortt, M., Tilak, S., Kuznetcova, I., Martens, B., & Akinkuolie, B. (2023). Gamification in mobile-assisted language learning: A systematic review of Duolingo literature from public release of 2012 to early 2020. *Computer Assisted Language Learning*, 36(3), 517-554，呢篇綜述文睇勻咗有關 Duolingo 嘅研究，研究 Duolingo 專登設計到好似隻遊戲噉樣會點影響學語言嘅人嘅學習動機；講到啲研究點樣由認知同外在動機等嘅角度嚟思考呢條問題。佢哋結論係噉嘅："To sum up, these results paint a mixed (and sometimes negatively skewed) picture of Duolingo's effectiveness in improving foreign language performance and generating sustained engagement and motivation. Gamified presentation seems to be more enjoyable (at least initially) than typical classroom text-based presentation of learning materials; yet, once the novelty effect wears off, the gamification elements cannot compensate for the design decisions prioritizing competition over collaboration, repetition and translation over meaningful feedback and context, and passive receptive skills (listening and reading) overactive productive skills (speaking and writing)."

## 引咗

## 拎
* [English language levels (CEFR)](https://tracktest.eu/english-levels-cefr/#:~:text=There%20are%20six%20levels%20of,%2DC2%20(Proficient%20User).)，呢度講解點樣用歐洲共同語言參考標準（CEFR）評定啲人「英文能力有幾高」。
人格同一性

**人格同一性**（）喺哲學上指一個問題：一個人無時無刻都變緊，到底點先算「同一個人」？
病變

**病變**（參見，近似）係指生物嘅組織因為疾病或者創傷造成嘅損害或者異常變化。

## 睇埋
*腦神經學：腦神經學成日研究人腦 lesion 嚟解答「個腦嘅呢忽係做乜功能嘅」噉嘅問題。
上流寄生族

**上流寄生族**（，韓文：**기생충**）係2019年韓國電影，奉俊昊做導演，宋康昊、李善均、趙汝珍、崔宇植同埋朴素淡做主角。呢套電影係講一個好窮嘅屋企用盡唔同計仔去幫一戸有錢人打工，後嚟佢哋重諗住拎埋人哋間屋，但係喺間屋入面發現咗另一戸住喺地下室嘅窮人，最後演變做兩個窮人屋企為咗名利互相廝殺嘅故事。呢套電影最主要諷刺貧富懸殊嘅現象。呢套電影重喺康城影展攞到金棕櫚獎，係第一套攞到呢個獎嘅韓國電影。呢套戲攞咗第92屆奧斯卡金像獎嘅最佳影片獎（史上第一套唔係英文攞呢個獎嘅戲）、最佳國際影片獎、最佳導演獎、最佳原創劇本獎，係韓國史上第一個攞到奧斯卡獎嘅電影。

## 演員
### 金氏屋企人
* 宋康昊 飾演 金基澤：窮老竇，冇錢，後嚟用卑鄙手段做咗朴家司機，最後殺咗朴社長。
* 張慧珍 飾演 忠淑：基澤老婆，原本同老公以摺紙盒維持家計，後嚟做咗朴家管家。最後殺咗雯光老公。
* 崔宇植 飾演 金基宇：金家長囝，朴多惠英文補習阿sir，俾雯光老公扑暈咗，最後好返。
* 朴素淡 飾演 金基婷：金家長囡，基宇個妹，靠卑鄙手段做咗多頌嘅美術Miss，最後喺生日party度俾雯光老公斬死。

### 朴氏屋企人
* 李善均 飾演 朴社長：有錢佬，企業社長，最後俾金基澤用刀拮死。
* 趙汝珍 飾演 朴師奶：有錢婆，人品善良單純。
* 玄升玟 飾演 朴多蕙：朴家大囡，讀高中，基宇嘅學生，同佢拍緊拖。
* 鄭賢俊 飾演 朴多頌：朴家大仔，10歲，有思覺失調。

### 其他人
* 李姃垠 飾演 雯光：朴家嘅管家，俾金家跣咗一鑊而畀人炒魷魚，後嚟知道咗呢件事而要脅佢哋，但係最後俾忠淑踩落樓梯而碌死咗。
*  飾演 雯光老公：生意失敗之後為咗唔畀大耳窿搵到而匿埋喺朴家屋企地下，最後發癲斬死金基婷。
*  飾演 尹司機：朴家嘅司機，俾金基婷跣咗一鑊而俾人炒魷魚。
* 朴敘俊 飾演 敏赫：基宇死黨，因為要出國留學而叫基宇入朴家做家教。（特別客串）

## 金句
* 張慧珍扮嘅忠淑喺電影入面話：「有錢人唔係因為善良先會有錢，而係因為佢哋有錢先可以善良。」

## 攷

## 拎
* 
* 
*
浦東國際機場站

**浦東國際機場站**係上海地鐵2號綫同上海磁浮示範營運綫一個地鐵站，喺浦東新區。個站2002年12月31號啟用。
宮本茂

**宮本茂**（；）係日本嘅遊戲設計師。

## 生平

宮本茂喺1952年11月16號喺日本京都府船井郡園部町（而家南丹市）出世。1977年加入任天堂。

佢創立咗好多經典遊戲系列，例如超級馬利奧、薩爾達傳說、星際火狐、皮克敏等。

## 註

## 出面網頁

* 任天堂官網
**宮本茂 on Miiverse
**『ニンテンドー3DS』 発売前に宮本さんに、訊いておきたいこと。 - 社長が訊く
* 有關嘅日本報紙報道
** ほぼ日刊イトイ新聞　宮本茂×岩田聡×糸井重里 ゲーム機の電源を入れてもらうために。
** ほぼ日刊イトイ新聞　宮本茂さん、WiiFitなどを語る。
** ほぼ日刊イトイ新聞　宮本茂×岩田聡×糸井重里 宮本茂はどういう風に構造を作っていくのか
** ほぼ日刊イトイ新聞　宮本茂×糸井重里　ひとりではつくれないもの。
輕機

**輕機**（**crash** / **system crash**），又寫做**Hang機**，指一個電腦程式停咗喺度，做唔到佢要做嘅功能。
香港中文大學商學院

**香港中文大學商學院**（**CUHK Business School**），原名**香港中文大學工商管理學院**，係香港中文大學屬下學院之一，喺1974年成立，提供本科生同研究生課程。
香港中文大學教育學院

**香港中文大學教育學院**（**CUHK Faculty of Education**），係香港中文大學屬下學院之一，喺1965年成立，提供本科生、學位教師教育文憑同高級學位課程。
香港中文大學醫學院

**香港中文大學醫學院**（**CUHK Faculty of Medicine**），係香港中文大學屬下學院之一，喺1981年成立，提供本科生同研究生課程。佢係香港兩間醫學院之一，另一間係香港大學李嘉誠醫學院。
敬文書院

**敬文書院**（**CW Chu College**），係香港中文大學屬下成員書院之一，喺2007年成立，亦係配合大學改行四年制嘅學生增長而新設五間成員書院之一。
伍宜孫書院

**伍宜孫書院**（**Wu Yee Sun College**），係香港中文大學屬下成員書院之一，喺2007年成立，亦係配合大學改行四年制嘅學生增長而新設五間成員書院之一。
麥可怡

**麥可怡**（，，），係香港女演員，2019年出道。

## 簡歷
麥可怡中學讀中華傳道會安柱中學，香港大學文學院學士課程畢業，主修香港研究。

佢由2018年開始做擔任網台「地盤佬江湖」主持，2019年喺ViuTV電視劇《教束》做蔣蔓芝（啞同學）角色而出名。 佢亦參演過ViuTV唔同劇集，包括《娛樂風雲》同埋《黑市》，憑住呢啲演出畀「觀眾在民間電視大獎2019」選做「民選飛躍進步女藝員」。

## 演出
### 電視劇（ViuTV）

### 網絡劇

### 綜藝節目（ViuTV）

### 綜藝節目（香港有線電視）

### MV

### 電台節目（香港商業電台）

### 電台節目（新城知訊台）

### 電台節目（香港電台）

### 廣告

## YouTube (Krince Mak 麥可怡)

## 填詞作品

## 參考

## 出面網頁
*
*
習慣化

**習慣化**（ | ）喺行為科學上係指如果某個刺激對一隻生物嚟講係無關痛癢嘅話，隻生物會學識慢慢噉愈嚟愈唔使對個刺激有反應。

## 睇埋
*習慣
*MMN 波
*語言習得
香港中文大學文學院

**香港中文大學文學院**（**CUHK Faculty of Arts**），係香港中文大學屬下學院之一，喺1963年成立，提供本科生同研究生課程。

## 旗下部門
### 學系
*人類學系（）
*中國語文及文學系（）
*文化及宗教研究系（）
*英文系（）
*藝術系（）
*歷史系（）
*日本研究學系（）
*語言學及現代語言系（）
*音樂系（）
*哲學系（）
*翻譯系（）

### 中心
*中國研究中心

### 教學單位
*英語教學單位
*雅禮中國語文研習所

## 出邊網頁

* 香港中文大學中國語言及文學系
** 現代標準漢語與粵語對照資料庫
香港中文大學社會科學院

**香港中文大學社會科學院**（**CUHK Faculty of Social Science**），係香港中文大學屬下學院之一，喺1963年成立，提供本科生同研究生課程。
行為科學

**行為科學**（ ）係研究行為嘅科學領域。行為科學可以係研究人類行為，但亦可以包埋對其他動物嘅行為做嘅研究，佢哋仲會留意呢啲行為點樣受生理、認知同社會等因素影響。行為科學結合咗心理學、社會學、動物行為學同人類學等學科嘅知識，並且將得到嘅知識用喺公共健康、商學同教育等嘅工作嗰度。

## 學科定位

行為科學屬於跨學科嘅領域，介乎於自然科學同社會科學之間，研究對象主要係人類以及第啲動物嘅可觀察行為，仲有係呢啲行為背後嘅認知、動機同生理機制。相比舊陣時嘅單一學科研究，行為科學則較強調整合唔同層次嘅解釋，會講到個體層面嘅嘢，好似係感知、學習、決策等，又會諗埋群體層面嘅嘢，比如係社會嘅規範同制度呀噉，亦會講埋生物層面嘅嘢，例如係神經系統同遺傳因素對行為有乜嘢影響。

喺實際研究上，行為科學經常會同心理學、經濟學、腦神經學、人類學同埋統計學交叉發展，例如係行為經濟學噉，就講到非理性嘅行為傾向會左右人嘅經濟決策，並且深入探討呢啲行為傾向對經濟現象嘅相關研究有咩啟示。

## 研究方法

行為科學研究，好多時都會用到實驗嘅做法。

例如操作制約嘅實驗就相當出名。操作制約最基本嗰個諗頭係，個體嘅行為會因為行為帶嚟嘅後果而改變出現嘅頻率，帶嚟獎勵嘅行為頻率會升，而帶嚟懲罰嘅行為頻率則會跌；設想依家研究者擺一隻老鼠喺斯金納箱裡便，箱內有一個掣，隻老鼠撳咗可以有食物；若果有次隻老鼠偶然撳到個掣，知道撳咗會有嘢食，經過多次重複後，佢會識得肚餓就主動去撳掣；研究者跟住可以進一步操控實驗條件，比如係改變獎勵出現嘅頻率、延遲時間等，再觀察隻老鼠嘅撳掣行為會點樣改變，當中**撳掣行為**可以透過撳掣頻率同埋速度等嘅指標嚟量度。做到將研究緊嘅現象量化，研究者就可以科學化噉分析行為點樣受環境條件影響，再郁手建立可以客觀檢驗嘅行為理論模型。





## 應用研究

喺商業上，企業成日都會想知道，同一隻產品嘅唔同款邊隻比較好，當中用到嘅 A/B 測試相當接近行為科學實驗：譬如依家間企業嘅網頁開發人員要設計佢哋嘅新版官網，設計咗兩個版本出嚟；企業研究員可以行 A/B 測試，將官網設定成係一半嘅客人會見到版本一，另外嗰半嘅客人則會見到版本二；然後佢哋再搵一啲特定嘅指標，例如係某條超連結嘅點擊率噉，嚟清楚界定點先謂之成功，再對比兩個版本邊個比較成功；呢種做法用於流動應用程式以至係產品嘅設計都得，而且非常似行為科學上嗰啲用咗實驗操作嘅行為實驗。





輕推理論講嘅係輕推（nudge ）概念，呢套諗法嘅核心理念係透過微調選擇環境，同時唔硬性限制選擇嘅自由，以此為前題，引導人做出較符合長遠利益嘅決策；輕推個諗頭建基於行為經濟學對人類認知偏誤同埋相關偏誤嘅研究，呢種思考法唔似得舊時嘅經濟學噉假設個體係理性嘅，而係結合咗行為科學同相關研究上講到嘅有限理性同損失規避等現象，運用呢啲行為原則嚟左右人嘅行為。輕推相關嘅研究同實作，對於政策嘅制定嚟講相當有用。

預測分析係喺大數據下興起嘅技術，講緊要運用數據、統計模型同機器學習方法，對各種事件作出機率性質嘅預測，當中**各種事件**可以包括客人嘅行為，於是就成日都會用到行為科學概念。預測分析通常會結合多種統計方法，比如係迴歸分析、聚類分析、時間序列分析等等，將行為性質嘅變數設成應變數，用嚟預測客人嘅重要行為，尤其係佢哋嘅消費行為，例如係某某消費者有幾大機率會購買某件產品呀噉。此外，呢類分析喺公共衛生之中亦可以用嚟預測疾病發生嘅機率。

## 數據處理

行為性質嘅數據，往往具有幾個特徵，比如係存在個體差異同埋係分佈呈非常態呀噉，會違反好多統計分析方法常有嘅假設，所以要經過一啲特別處理，先至可以動手做分析。

## 睇埋
*人類行為
*損失規避
*行為主義
*科學分支

## 引咗

## 註解
動機

**動機**（；），又或者叫**動力**，係指一個人或者一隻動物「想做某樣嘢」嘅動力，通常起源自佢嘅目的。動機喺心理學上好重要，用嚟解釋人類點解會做出某啲行為，點解會努力追求目標，或者點解會放棄某啲嘢。

工作動機係指做嘢嘅動機，係組織心理學成日研究嘅嘢。

## 外在同內在

人做嘢嘅動機可以分做外在同內在兩大類；外在動機係指個人做一樣嘢係為咗想要攞到某啲回報（例如錢），一冇咗嗰樣回報就唔會再想做嗰樣嘢（冇錢嘅話就唔開工），而內在動機就係指個人做一樣嘢係因為覺得樣嘢過癮，就算冇回報都會照做（例如一個老師覺得教書好有意義，就算冇糧出冇人迫佢，佢都肯加班）。

## 睇埋
*學習
*注意
*情緒
*犒賞系統

## 引咗
前額葉皮層

喺哺乳類當中，**前額葉皮層**（）係額葉最近額頭嗰一橛，出嗮名專門幫手做一啲所謂嘅「高層」認知功能，例如係計劃同決策呀噉。呢個腦區對執行功能嚟講好重要。

前額葉皮層會由 VTA 嗰度接收多巴胺（dopamine）訊號。前額葉皮層仲能夠向伏隔核等嘅多個犒賞相關腦區傳穀氨酰胺訊號－「能夠向伏隔核傳訊號」就表示，前額葉皮層有可能對伏隔核等嘅線條體結構作出一定程度嘅管控，而廿一世紀初嘅研究的確顯示，前額葉皮層會扮演啲噉嘅功能。

## 功能

前額葉皮層嘅管控功能對衝動同自我控制嚟講好重要：
*有研究者試過一路用神經造影技術監察受試者嘅腦活動，一路要佢哋做延遲折扣決策，叫佢哋做若干次「喺一嚿細嘅短期得益同一嚿大嘅延遲得嗌之間二揀一」噉嘅決擇，發覺前額葉皮層某幾橛嘅活動同個體嘅 k 有顯著嘅相關，又同嚿延遲得益嘅量有正相關；
*簡化噉講，前額葉皮層嘅神經細胞會運算每個選項嘅價值（睇埋效益），然後按每個選項嘅主觀價值嚟傳訊號去腦嘅其餘部份，調控嗰啲部份嘅活動，例如家陣前額皮層決定咗「短期快感嗰個選項冇長期利益嗰個咁好」，佢就會傳訊號阻止杏仁核產生「會引導個人去追求短期快感」嘅情緒變化。
因為噉，前額葉皮層嘅功能對一個人嘅自控能力有深遠嘅影響，而前額葉皮層出現病變往往會搞到個病人喺自控能力上出現異常。

## 睇埋
*習慣：PFC 主管有意識行為同目的；腦神經學研究指，是但攞件行為 B，教一班受試者做 B，佢哋初頭每次做 B 嗰時 PFC 都會有高嘅腦活動，而隨住佢哋習慣做 B，佢哋會開始唔使諗都做到，而且佢哋「做 B 嗰陣嘅 PFC 活動」會**變到冇咁強**。
*計劃
*決策
*犒賞系統
*管控功能

## 文獻
有志攻讀神經心理學嘅學生，可以參考：

* Carlén, M. (2017). What constitutes the prefrontal cortex? (PDF). *Science*, 358(6362), 478-482.
* Levy, R. (2024). The prefrontal cortex: from monkey to man. *Brain*, 147(3), 794-815.


## 引述
回想

**回想**（）係記憶功能一種，指個腦憑空（即係話要諗起嗰樣訊息唔存在喺周圍環境當中）諗返起一件記憶。例如人諗返起上個生日發生過嘅事，就係一種回想。回想可以分做唔同形式，例如自由回想，係喺冇任何提示之下盡量講出記得嘅資料；提示式回想就係畀個關鍵字或者線索，幫人諗起相關記憶。

回想同辨識唔同，後者係見到某樣嘢之後，覺得「我見過佢」。而回想就要求人由零開始搵返件事。由於冇提示，回想一般比重認難。喺教育、認知心理學同埋法醫心理學等範疇，研究回想有助了解人點樣儲存、保持同提取記憶，亦有助改進教學法同提升證人回憶嘅準確性。

## 睇埋
*辨識
*易搵度捷思法
辨識

（）係記憶功能嘅一種，指一個心靈感知到一件資訊，並且認得嗰件資訊同佢之前感知過嘅記憶相吻合（例：「我睇緊呢啲內容，我記得喺尋日睇嗰本書嗰度睇過」）。

## 熟悉訊號

熟悉訊號（familiarity signal）係由個腦嘅前額葉同內側顳葉射嘅一個訊號，會話俾第啲腦區聽某個外界刺激「望落有幾熟」，而如果有一個外界刺激望落有返咁上下熟（熟悉訊號有咁上下強）嘅話，個人就會認得呢個刺激係之前感知過嘅（辨識到個刺激）。
## 睇埋
*回想
## 參攷
目標

**目標**（），粵港地區嘅中文亦可能叫**目的**（），係指某個個體或者某班個體對未來所作嘅構想，佢哋會採取一啲行動，想達到目標所指嘅狀態。目標呢個概念，可以由動物行為嘅角度思考：想像有隻大鼠，佢覺得肚餓，希望自己可以覺得溫飽（目標所指嘅狀態）於是就走去搵食物（為咗達到目標而採取嘅行動）。人類都會為咗達到各種目標而採取行動，而且人往往仲會訂立限期，嘗試喺有限時間內實現目標，將抽象嘅諗法轉化成具體嘅行動。

## 設定

管理學等領域嘅研究同工作表明，設定目標都有唔少技巧。

### 微目標
**微目標**（譯自）係指一啲規模細、容易達成、用嚟支援主要目標（）嘅細目標。相比起長遠同龐大嘅計劃，微目標更具操作性，通常可喺短時間內完成，例如
*「今日要睇五頁書」
*「寫完篇短篇故仔嘅第一段」
*「做十分鐘運動」
等等。經驗同研究表示，微目標能夠提升動力：呢啲目標容易達成，可以即時搞掂，俾人有一種成功感，從而增強效能感；此外，每次完成個微目標，就等於向大目標邁進一步，有助維持持續行動嘅動力。面對困難嗰陣，將大目標拆細做微目標，亦被指係有助減輕心理壓力。有管理學同教育學方面嘅工作者指出，唔少人設目標嗰陣設埋晒一啲太過大而長遠嘅目標，最後搞到成個人失咗方向，而微目標就被指可以應付呢種問題。

### 設定理論

目標設定理論係由美國管理學兼心理學教授**愛德溫·洛卡**（Edwin A. Locke）提出嘅動機理論。根據呢套理論嘅諗法，設定目標本身已經有激勵作用，會影響一個人嘅工作表現。目標可以將人本身嘅需要轉化做動機，推動佢哋採取行動去實現目標。所以，如果想提升一個人嘅工作動力（例如老細想員工落力啲），就應該同佢哋一齊定一啲：
*夠清楚、
*有一定難度但唔過分嘅挑戰性目標，
*再加上適當嘅回饋（feedback），
噉樣最有可能令表現明顯提升。

## 心理

心理學等領域有研究目標呢個概念，尤其係講到目標會點樣人嘅情緒同埋做嘢嘅動力。

自我決定論（）係心理學上一套理論，講人點解有動力做嘢。呢個理論強調，人天生就有追求成長同發揮潛能嘅傾向，而要持續有動機去追求一個目標，關鍵唔係外在獎賞，而係嗰個目標係咪滿足到三個基本心理需要：
* **自主**：人需要覺得自己有選擇權，可以主導自己做嘅事情；
* **勝任**：人希望自己能夠掌握技能，應付挑戰，感受到自己做得到；
* **關聯**：人渴望同其他人有連繫，得到理解同支持。
如果某個目標能夠滿足呢三種心理需要其中一種，就容易引發內在動機，個體唔使咩外在獎勵都願意主動投入。而如果目標滿足唔到呢啲需要，就只能基於外在壓力或者獎賞，例如人返工好多時都唔係因為覺得自己有選擇，唔係覺得有成功感，亦唔係覺得返工可以帶嚟友情或愛情，而只係為咗賺錢維持生活（外在壓力或者獎賞），呢種動力好常見，但持續程度較低，而且一旦冇咗外在壓力或者獎賞，個人通常就會即刻停手唔做。

自我決定論對目標設定嘅啟示係：假如人想提升長遠同持續嘅行動力（例如係想訂立長期嘅事業發展目標）應該鼓勵人訂立由內心認同、符合個人價值觀同興趣嘅目標，同時俾佢哋空間自己決定實踐方式，並提供足夠支持，令佢哋有能力應對挑戰，感受到自己嘅進步同成就。

## 睇埋
*策略：訂立清楚目標，係諗策略嘅重要一環。
*遊戲
*智能體
*心流體驗
*強弱危機

## 引咗
自由回想

**自由回想**（參見）係認知科學同相關領域上用嚟研究記憶嘅一種實驗。喺自由回想測試入面，個研究者會要求個受試者睇一柞訊息，跟住喺一段時間之後叫佢哋盡可能有噉多得噉多回想返嗮佢睇咗嗰柞訊息出嚟。一般嚟講，如果一個受試者對某件訊息嘅記憶愈強，佢應該愈有可能會記返起嗰件訊息。

用呢個方法做嘅研究發現咗，假設第啲因素不變，人類最有可能記得近期嘅訊息，以及係所謂嘅系列位置效應－喺回想一串訊息嗰陣，人零舍有可能會記得嗰串訊息最先出現嗰啲同最後出現嗰啲。

## 變體
提醒回想（）：係自由回想嘅一種變體，步驟大致上一樣，主要分別在於喺做提醒回想嗰陣，個研究者會俾啲提示個受試者，例如
:「嗱，打前嗰柞字當中有一個係 A 字頭嘅...」
噉。呢種做法類似喺教育上常用嗰啲填充題。

## 研究
記憶相關嘅研究，都有機會用自由回想嚟做。

## 睇埋
*心理實驗

## 參考
倫敦眼

**倫敦眼**（**London Eye**）係英國倫敦一座摩天輪，喺泰晤士河南岸嘅琳寶區，2000年正式啟用，曾經係世界最大摩天輪，高135米。
操作制約

**操作制約**（）係一種學習過程，指生物學識邊啲行為有利佢達到目的（令佢開心舒服）邊啲不利（令佢唔開心唔舒服）並且改變自己嘅行為嚟作出適應。

## 概論

舉例說明：將一個臊孲子（蘇蝦仔）擺喺一個搖籃度，並且喺佢嘅一隻腳度綁一條絲帶，條絲帶連住一舊喺個臊孲子上面（佢睇得到）嘅物體嗰度，所以個臊孲子有得踢自己隻腳嚟令到舊物體郁－實驗發現，臊孲子通常會喺一兩分鐘之內開始起勢係噉踢，反映臊孲子鍾意呢種刺激（令佢開心）。跟手個研究員會喺（例如）一個禮拜之後再俾個臊孲子做一次噉樣嘅測試，如果個臊孲子記得「踢隻腳舊物體就會郁」嘅話，噉佢踢隻腳嘅速度會快過一個未經歷個上次試驗嘅臊孲子嘅。實驗顯示，2 至 3 個月大嘅臊孲子能夠記住操作制約學到嘅行為記成 1 個禮拜，而 6 個月大嘅臊孲子就記到成 2 個禮拜，18 個月大嘅細路仲記到成 13 個禮拜噉耐。

## 研究
操作制約可以用嚟解釋習慣嘅形成。有心理學家指出，極密集嘅操作制約訓練會令一個行為變成習慣，例如有實驗就試過噉做：研究者搵一柞大家鼠返嚟做受試者，將呢柞大家鼠分做 A 同 B 兩組；首先，兩組都喺同樣嘅情況下受訓，將每隻都分別擺入一個箱入面，箱入面有個掣，個掣一撳就有嘢食；兩組差異在於 A 組受訓時間短，而 B 組受訓時間長；訓練期完咗之後，研究者俾柞大家鼠做一個**貶值測試**－意思即係話俾啲大家鼠冇咁肚餓（冇咁需要嘢食）嗰陣做測試；一般結果係，大家鼠冇咁肚餓嗰時會冇咁傾向走去撳嘢食掣；同時研究者又發現咗所謂嘅**過度訓練效應**－只要 B 組受訓嘅時間長到超過咗某個臨界值，B 組嘅受試者就會變成**唔受貶值影響**，即係變成肚唔肚餓都走去勁撳掣。





對於呢個實驗結果，主流心理學界嘅理解如下：動物嘅行為系統可以分做**目標主導系統**同**習慣系統**兩大子系統；前者係會經過思考嘅，例如知自己唔肚餓就唔會走去搵嘢食；後者係唔經思考嘅，明明自己唔肚餓，都出於習慣噉走去撳掣；極密集嘅操作制約訓練會令一個行為變成難改嘅習慣。有精神醫學等領域嘅研究者指出，呢個效應同強迫症等嘅心理病有相似之處－強迫症患者會係噉走去做某一啲對佢哋有益嘅嘢（例如係洗手），但往往就不斷習慣性噉勁做，搞到自己健康出問題（例如勁洗手，洗到對手有皮膚問題）；因為噉，過度訓練效應可以用嚟做強迫症相關嘅研究。

## 睇埋
*學習
*古典制約
*強化學習

## 參考
琳寶區

**琳寶區**（**London Borough of Lambeth**，又譯**蘭貝斯區**）係英國大倫敦嘅一個自治市，面積27平方公里，人口33萬。
唐寧街

**唐寧街**（**Downing Street**）係英國倫敦西敏市一條街，集合幾個重要內閣官員嘅官邸。

## 主要建築
*唐寧街9號
*唐寧街10號
*唐寧街11號
*唐寧街12號
西敏橋

**西敏橋**（**Westminster Bridge**）係英國倫敦一座橋，橫跨泰晤士河，連接北岸嘅西敏市同南岸嘅琳寶區，長250米。
獅子王 (2019年電影)

《**獅子王**》（）係一套2019年上畫嘅美國電影，由莊法來奧執導，翻拍1994年嘅同名經典卡通電影《獅子王》。

## 廣告被濫用

2019年7月9號，香港警察拉大隊，喺大埔墟火車站附近條隧道，撕走示威貼紙。當時齣電影差唔多上畫，有網民就用渠嘅廣告二次創作，安咗「撕紙王」（「獅子王」同音）同埋「The 拉人 King」（「The Lion King」近音）兩個花名畀差人。

## 攷
反斗奇兵4

《**反斗奇兵4**》（，）係一套2019年上畫嘅美國電影，2010年電影《反斗奇兵3》續集，「反斗奇兵系列」電影嘅第4套。

## 劇情簡介
作為玩具，胡迪認為自己嘅首要任務係照顧佢嘅主人，無論係安仔定係寶妮。但係當寶妮製造咗一個唔情願做玩具嘅「小叉」之後，胡迪一班人再度面臨「新生玩具來臨」嘅議題。小叉係寶妮而家最鍾意嘅玩具，但係佢並唔願意正視自己莫名而得嘅身分，試圖逃離並結束自己身為「玩具」嘅生命。喺同胡迪一班人隨住寶妮一家喺坐旅行車嘅公路中，小叉終於成功逃離，令到胡迪要跳車搵返佢。喺兩個人開始展開一段迷失嘅旅途期間，胡迪喺一間古董店裏面同曾經舊愛嘅牧羊女寶貝重逢，並引發一連串嘅歷險。故事最後，胡迪搵到作為玩具嘅新意義，決定離開寶妮，同寶貝踏上新歷程。

## 睇埋
*《反斗奇兵》
*《反斗奇兵續集》
*《反斗奇兵3》

## 出面網頁
* 反斗奇兵官方網站
* 
* 
* 
* 
* 
* 
* 
* 
* 
* 
*
反斗奇兵3

《**反斗奇兵3**》（）係一套2010年上畫嘅美國電影，1999年電影《反斗奇兵續集》續集，「反斗奇兵系列」電影嘅第3套。

## 睇埋
*《反斗奇兵》
*《反斗奇兵續集》
*《反斗奇兵4》
反斗奇兵續集

《**反斗奇兵續集**》（），又叫《**反斗奇兵2**》，係一套1999年上畫嘅美國電影，1995年電影《反斗奇兵》續集，「反斗奇兵系列」電影嘅第2套。
## 睇埋
*《反斗奇兵》
*《反斗奇兵3》
*《反斗奇兵4》
反斗奇兵

《**反斗奇兵**》（）係一套1995年上畫嘅美國電影，《反斗奇兵系列》電影嘅第1套。

## 參考資料

## 睇埋
*《反斗奇兵續集》
*《反斗奇兵3》
*《反斗奇兵4》
白廳

**白廳**（**Whitehall**）係英國倫敦西敏市一條路，連接特拉法加廣場同車路士和平紀念碑，集合幾間政府部門辦公室。路名嚟自舊時嗰度嘅白廳宮。

## 主要建築
*國宴廳
*和平紀念碑
*騎兵衛隊總部
*第二次世界大戰婦女紀念碑
*特拉法加工作室（白廳劇院）
黑魔后2

《**黑魔后2**》（）係一套2019年上畫嘅美國電影，2014年電影《黑魔后：沉睡魔咒》續集，由Joachim Rønning執導，安祖蓮娜祖莉、艾麗芬寧主演。
哥斯拉 (2014年電影)

《**哥斯拉**》（）係一套2014年上畫嘅美國電影，用日本電影入面嘅哥斯拉做題材，由加利夫愛德華斯執導，阿倫泰勒約翰遜、渡邊謙、伊麗莎白奧爾森、茱麗葉庇洛仙、莎莉賀堅絲、大衛史崔森、拜仁鈞士頓主演。
## 睇埋
*《哥斯拉II：王者巨獸》
阿拉丁 (2019年電影)

《**阿拉丁**》（）係一套2019年上畫嘅美國電影， 用阿拉伯故仔入面嘅阿拉丁做題材，由佳烈治執導，韋史密夫、娜奧美史葛、文拿馬蘇主演。
變種特攻：黑鳳凰

《**變種特攻：黑鳳凰**》（）係一套2019年上畫嘅美國電影，「變種特攻系列」電影嘅第12套，由西蒙金堡執導，占士麥艾禾、米高法斯賓達、珍妮花羅倫絲、謝茜嘉謝西婷、尼古拉斯侯特主演。
哥斯拉II：王者巨獸

《**哥斯拉II：王者巨獸**》（）係一套2019年上畫嘅美國電影，2014年電影《哥斯拉》續集，用日本電影入面嘅哥斯拉做題材，由米高德格堤執導，維娜法米嘉、渡邊謙、莎莉賀堅絲、卡贊特拿、米莉芭比布朗、湯馬士米度帝治、查理斯丹士、畢利惠特福、奧舒亞積遜、艾依莎凱絲、章子怡主演。
復仇者聯盟4：終局之戰

《**復仇者聯盟4：終局之戰**》（）係一套2019年上畫嘅美國電影，2018年電影《復仇者聯盟3：無限之戰》續集，「復仇者聯盟系列」電影嘅第4套，由安東尼羅素、祖羅素執導，羅拔唐尼、兒娜森、基斯咸士禾夫、基斯伊雲斯、施嘉莉祖安遜、保羅活特、湯姆賀倫、湯姆賀倫、施巴斯坦史丹貝主演。

## 睇埋
*《復仇者聯盟》
*《復仇者聯盟2：奧創紀元》
*《復仇者聯盟3：無限之戰》
復仇者聯盟3：無限之戰

《**復仇者聯盟3：無限之戰**》（）係一套2018年上畫嘅美國電影，2015年電影《復仇者聯盟2：奧創紀元》續集，「復仇者聯盟系列」電影嘅第3套，由安東尼羅素、祖羅素執導，羅拔唐尼、基斯咸士禾夫、麥克雷法路、基斯伊雲斯、施嘉莉祖安遜、湯姆賀倫、施巴斯坦史丹主演。

## 睇埋
*《復仇者聯盟》
*《復仇者聯盟2：奧創紀元》
*《復仇者聯盟4：終局之戰》
復仇者聯盟2：奧創紀元

《**復仇者聯盟2：奧創紀元**》（）係一套2015年上畫嘅美國電影，2012年電影《復仇者聯盟》續集，「復仇者聯盟系列」電影嘅第2套，由佐斯韋頓執導，羅拔唐尼、基斯咸士禾夫、麥克雷法路、基斯伊雲斯、施嘉莉祖安遜主演。

## 睇埋
*《復仇者聯盟》
*《復仇者聯盟3：無限之戰》
*《復仇者聯盟4：終局之戰》
沙贊！神力集結

《**沙贊！神力集結**》（）係一套2019年上畫嘅美國電影，由大衛辛堡執導，薩克利列維、亞沙安祖、馬克史壯、積戴倫加薩、姬絲芙頓、菲芙賀文、陳琦燁、祖凡亞曼、谷巴安德魯斯、瑪達米蘭絲、狄哲文侯蘇主演。
小飛象 (2019年電影)

《**小飛象**》（）係一套2019年上畫嘅美國電影，由添布頓執導，翻拍1941年經典動畫電影《小飛象》。
馴龍記

《**馴龍記**》（）係一套2010年上畫嘅美國電影，「馴龍記系列」電影嘅第一套。

## 睇埋
*《馴龍記2》
*《馴龍記3》
大黃蜂

《**大黃蜂**》（）係一套2018年上畫嘅美國科幻動作電影，由做導演，套片係「」嘅第六套作品，而且係重啟版。主演係希莉施丹菲、莊先拿、、、、。戴倫奧拜恩幫大黃蜂配音。
比悲傷更悲傷的故事 (2018年電影)

《**比悲傷更悲傷的故事**》（）係一套2018年上畫嘅臺灣電影，由林孝謙執導，劉以豪、陳意涵、張書豪、陳庭妮、吳映潔、禾浩辰、游大慶、石知田、姚愛甯主演。

呢套戲係翻拍自2009年由權相佑主演嘅同名南韓電影。
潛艦滅殺令

《**潛艦滅殺令**》（）係一套2018年上畫嘅美國電影，由當奴文馬殊執導，謝拉畢拿、加利奧文、米高尼昆、蓮達卡黛蓮妮主演。
鐵血戰士：血獸進化

《**鐵血戰士：血獸進化**》（）係一套2018年上畫嘅美國電影，2010年電影《鐵血戰士S》續集，「鐵血戰士系列」電影嘅第4套，由辛伯克執導，雅各川伯尼、博迪荷布爾、奧莉花曼主演。
## 睇埋
*《鐵血戰士 (電影)》
*《鐵血戰士2》
*《鐵血戰士S》
鐵血戰士S

《**鐵血戰士S**》（）係一套2010年上畫嘅美國電影，1990年電影《鐵血戰士2》續集，「鐵血戰士系列」電影嘅第3套，由尼默安托執導，艾哲倫堡迪主演。
## 睇埋
*《鐵血戰士 (電影)》
*《鐵血戰士2》
*《鐵血戰士：血獸進化》
馴龍記3

《**馴龍記3**》（）係一套2019年上畫嘅美國電影，2014年電影《馴龍記2》續集，「馴龍記系列」電影嘅第3套。

## 睇埋
*《馴龍記》
*《馴龍記2》
馴龍記2

《**馴龍記2**》（）係一套2014年上畫嘅美國電影，2010年電影《馴龍記》續集，「馴龍記系列」電影嘅第3套。
## 睇埋
*《馴龍記》
*《馴龍記3》
鐵血戰士2

《**鐵血戰士2**》（）係一套1990年上畫嘅美國電影，1987年電影《鐵血戰士》續集，「鐵血戰士系列」電影嘅第2套，由祖舒路華執導，丹尼葛洛佛主演。

## 睇埋
*《鐵血戰士 (電影)》
*《鐵血戰士S》
*《鐵血戰士：血獸進化》
鐵血戰士 (電影)

《**鐵血戰士**》（）係一套1987年上畫嘅美國電影，「鐵血戰士系列」電影嘅第1套，由祖舒路華執導，阿諾舒華辛力加主演。
## 睇埋
*《鐵血戰士2》
*《鐵血戰士S》
*《鐵血戰士：血獸進化》
與神同行：終極審判

《**與神同行：終極審判**》（）係一套2018年上畫嘅南韓電影，2017年電影《與神同行》續集，由金容華執導，河正宇、朱智勛、金香起、馬東石、李政宰、金東旭、都敬秀主演。

## 出面網頁
*
*
*
*
*
超人特工隊2

《**超人特工隊2**》（）係一套2018年上畫嘅美國電影，2004年電影《超人特工隊》續集，由畢貝特執導。
超人特工隊

《**超人特工隊**》（）係一套2004年上畫嘅美國電影，由畢貝特執導。

## 睇埋
*《超人特工隊2》
侏羅紀世界：迷失國度

《**侏羅紀世界：迷失國度**》（）係一套2018年上畫嘅美國電影，2015年電影《侏羅紀世界》續集，「侏羅紀公園系列」電影嘅第5套，由安東尼奧拜納執導，基斯柏特、拜絲黛麗侯活、黃榮亮、狄李雲民、加斯里史密斯、潔拉汀卓別林、丹尼爾娜皮內達、杜比鍾斯、拉菲斯波、謝夫高拔林主演。
侏羅紀世界

《**侏羅紀世界**》（）係一套2015年上畫嘅美國電影，《侏羅紀公園系列》電影嘅第4套，由哥連卓法羅執導，基斯柏特、拜絲黛麗侯活主演。

發佈商環球影業本來計劃喺2004年製作《侏羅紀公園系列》嘅第四部作品，並喺第二年嘅暑假上映，但一系列嘅阻滯導致遲咗十年。

2021年6月6號，香港無綫電視再次上映呢部戲，而且安排大部份參加過綜藝電視節目《好聲好戲》嘅幕前藝人同配音員幫呢部戲重新配音，成為咗無綫電視首次以幕前藝人參與配音工作為主嘅電影。

## 角色名單

## 爭議
### 科學準確度
第一部電影《侏羅紀公園》曾得到科學家嘅讚賞，因為佢緊貼恐龍文藝復興，改變咗人對恐龍係緩慢、蜥蜴型爬行動物嘅睇法。但係，《侏羅紀世界》就被某啲科學家稱為「不堪嘅怪獸片」，因為佢忽視咗最新嘅古生物學知識，冇加入有羽毛恐龍同埋正確嘅「迅猛龍」前肢擺放姿態。自電影推出預告片起，佢咃紛紛透過唔同嘅社交網站表達不滿，甚至稱呢部作品嘅科學準確度比第一部倒退。

對於類似批評，導演卓法羅回應話「電影唔完全具科學準確度係因為佢係一部科幻片而唔係紀錄片」。官方網頁上嘅一則評論指出，恐龍之所以冇羽毛，係因為科學家利用咗兩棲動物嘅DNA填補恐龍嘅基因空隙（電影入面嘅科學理論）。劇入面，吳亨利博士亦曾對賽門·西蒙·馬斯蘭尼表明，若果科學家冇加入其他動物嘅DNA嘅話，樂園入面嘅恐龍「睇落會完全唔同」，而且樂園嘅賣點亦只係「更有型」嘅恐龍。

## 睇埋
*《侏羅紀世界：迷失國度》

## 出面網頁
* IMDb嘅Jurassic World (2015)
死侍2

《**死侍2**》（）係一套2018年上畫嘅美國電影，2016年電影《死侍：不死現身》續集，由大衛雷奇執導，賴恩尼諾斯、佐斯布連主演。

喺同年12月上畫《**從前有個死侍**》（）係一套修剪過嘅13歲都睇得嘅版本。
死侍：不死現身

《**死侍：不死現身**》（）係一套2016年上畫嘅美國電影，由添米勒執導，賴恩尼諾斯主演。

## 睇埋
*《死侍2》
末日困獸戰

《**末日困獸戰**》（）係一套2018年上畫嘅美國電影，由畢特比頓執導，狄維莊遜、娜奧美夏莉絲、瑪蓮艾卡曼、積拉斯、祖曼堅尼路、謝菲甸恩摩根主演。
吳智杰

**吳智杰**（，）係香港男演員 ，2017年出道。

## 簡歷
吳智杰加拿大出世。佢讀過維多利亞英文小學、滬江維多利亞學校同加拿大多倫多大學，喺加拿大讀書嗰時曾經同同學拍微電影，喺多倫多大學畢業後返香港試鏡，正式加入娛樂圈，入行做演員。

吳智杰頭一次演藝演出係網絡劇《奪命島》，之後參演奇妙電視電視連續劇《熱戀100天》、ViuTV單元劇《雙商》、ViuTV電視連續劇《婚內情》、奇妙電視真人騷綜藝節目《使乜驚大兩GEN》、亦開始參與電視、網上同埋平面廣告拍攝。

## 演出
### 電視劇（[[ViuTV]]）

### 電視劇 （[[奇妙電視]]）

### 網絡劇

### 節目主持

### MV

## 參考
 

## 出面網頁
*
*
*
蟻俠

《**蟻俠**》（）係一套2015年上畫嘅美國電影，由彼頓列特執導，保羅活特、伊雲祖蓮莉莉、米高德格拉斯主演。

## 睇埋
*《蟻俠2：黃蜂女現身》
蟻俠2：黃蜂女現身

《**蟻俠2：黃蜂女現身**》（）係一套2018年上畫嘅美國電影，2015年電影《蟻俠》續集，由彼頓列特執導，保羅活特、伊雲祖蓮莉莉、米高德格拉斯主演。
李詩詠

**李詩詠**（，）係香港前歌手，亦係前女子音樂組合FFx嘅成員。佢依家係自由工作者，幫新娘化粧。

## 簡歷
### 歌手生涯
李詩詠2014年做女子音樂組合FFx嘅成員，直到2018年組合解散。

### 參選區議員
李詩詠用獨立候選人身份報名參選2019年區議會選舉沙田秦豐選區，同區參選人有公民黨陳諾恒同埋公民力量魏志偉。雖然佢嘅網上言論立場係支持反修例運動嘅訴求，但係，由於佢嘅參選未經泛民主派協調，加上政綱同宣傳材料簡陋，畀人質疑係「𠝹票」，之後佢接受傳媒查詢嗰陣話考慮緊「退選」。結果李詩詠得43票而落選。

## 參考

## 出面網頁
*
感官記憶

**感官記憶**（；英文：**sensory memory**）係記憶功能嘅一種，指一個心靈喺感知到一個感官刺激打後嘅極短時間（實驗顯示短過 1 秒）之內暫時儲住嘅感官資訊：例如係一個人，佢望到一件一瞬間就唔見咗嘅物體，佢個心靈會短暫噉（喺例如 1 秒之內）記住舊嘢望落係乜樣噉；感官記憶係一個唔能夠有意識噉控制嘅自動反應，受試者通常都會表示佢哋睇到嘅資訊多過佢哋口頭報告到嘅，而且唔能夠控制邊啲資訊會進入感官記憶，幫手扮演*緩衝*（buffer）嘅角色－感官記憶負責暫時儲住啲感官資訊，等啲神經細胞（neuron）能夠趁呢啲資訊消失之前將資訊傳去個腦嘅相關腦區嗰度。

感官記憶大致上有得按照感官類型分做三種－視覺、聽覺、同埋觸覺分別有各自嘅感官記憶。

## 實驗
心理學史上第一個研究感官記憶嘅實驗係由美國心理學家佐治·史珀靈做嘅。史珀靈佢運用咗局部報告規範（partial report paradigm；下圖係流程圖）呢種實驗法：想像研究者搵咗班受試者返實驗室嗰度，要佢哋睇實一個熒幕，然後
*個熒幕會顯示 9 個英文字母（以一個 3 x 3 嘅格局呈現；letter array），出現嘅時間好短暫，例如 50 ms；
*喺啲字母消失咗之後，班受試者會聽到一吓聲（cue tone），吓聲嘅音可以係高、中或者低，音嘅高度會話俾個受試者知要答返邊行嘅字母出嚟－高音就要答返最高嗰行嘅字母、中音就要答返中間嗰行嘅字母... 等等（report）；
*重複以上嘅步驟若干次，睇吓受試者作答嘅正確率會受咩因素影響；
史珀靈嘅實驗顯示，感官記憶頂櫳能夠儲住 12 件「物件」，而且呢種記憶消逝嘅速度快得好交關－如果睇到字母嘅時間同要答嘅時間相隔超過幾百 ms（1,000 ms = 1 秒），受試者經已冇能力作答。

而且進一步嘅研究仲發現，感官記憶冇得靠複誦等嘅方法延長。

## 睇埋
*記憶
*感知
*注意力

## 參考
*Dick, A. O. (1974). "Iconic memory and its relation to perceptual processing and other memory mechanisms". *Perception & Psychophysics*. 16 (3): 575–596. 

## 攷
第6屆香港區議會選舉結果

第6屆香港區議會選舉提名期係由2019年10月4號到10月17號，總共收到1104個提名，有1090個提名有效，另外有6個人報名之後退選，重有8個提名無效，11月24號會投票。以下係參選名單同結果：
## 結果

註：民主派嘅替補候選人（Plan B）同棄選者一律以白色顯示

### 中西區

### 灣仔區

### 東區

### 南區

### 油尖旺區

### 深水埗區

### 九龍城區

### 黃大仙區

### 觀塘區

註：馮家龍得票最初係4,311票，後來更正做4,332票

### 荃灣區

### 屯門區

### 元朗區

### 北區

### 大埔區

### 西貢區

### 沙田區

### 葵青區

### 離島區

### 退選/提名無效

## 參考

## 出面網頁
*2019年區議會選舉官方網站選舉結果

類:2019年選舉
類:香港區議會選舉
神探俏嬌娃

《**神探俏嬌娃**》（），舊時譯名叫《**星晨女探俏嬌娃**》，係一套美國犯罪電視劇，1976年9月22號到1981年6月24號喺ABC播放，總共播咗5季，115集。

## 相關電影
*《神探俏嬌娃 (2000年電影)》
*《神探俏嬌娃2：指環密令》
*《神探俏嬌娃 (2019年電影)》
神探俏嬌娃 (2019年電影)

《**神探俏嬌娃**》（）係一套2019年上畫嘅美國電影，由伊莉莎伯賓絲執導，姬絲汀史超域、娜奧美史葛、愛娜巴連絲卡、伊莉莎伯賓絲、戴文侯蘇、諾亞森迪尼奧、森加芬、柏德烈史釗活主演。
晚間看地球

《**晚間看地球**》（）係香港電視廣播有限公司製作嘅旅遊節目，由鄭裕玲、陸永、C君主持，由2019年11月11號到11月23號逢禮拜一到五晚22:30－23:00喺翡翠台播。

## 每集內容

## 出面網頁
* 晚間看地球 - 主頁 - tvb.com
嫁到這世界邊端

《**嫁到這世界邊端**》（）係香港電視廣播有限公司製作嘅真人騷節目，由陳貝兒主持，總共有三輯。第一輯由2017年9月4號到9月15號逢禮拜一到五晚22:30－23:00喺翡翠台播；第二輯由2018年10月8號到10月26號同一時段播；第三輯由2019年10月21號到11月8號同一時段播。
## 出面網頁
* 嫁到這世界邊端 - 主頁 - tvb.com
* 嫁到這世界邊端2 - 主頁 - tvb.com
* 嫁到這世界邊端3 - 主頁 - tvb.com
出走澳洲

《**出走澳洲**》（）係香港電視廣播有限公司製作嘅旅遊節目，由黃翠如、洪永城主持，由2019年10月7號到10月18號逢禮拜一到五晚22:30－23:00喺翡翠台播。
## 出面網頁
* 出走澳洲 - 主頁 - tvb.com
跨跨跨世代

《**跨跨跨世代**》（）係香港電視廣播有限公司製作嘅真人騷節目，由2019年9月9號到9月13號禮拜一到五晚22:30－23:00喺翡翠台播。演出者包括Joe Junior、丁子朗、李家鼎、胡楓、徐文浩、湯洛雯、黃凱儀、楊詩敏、劉佩玥、蔣家旻、鄧佩儀、黎諾懿、謝雪心、羅天宇。
## 出面網頁
* 跨跨跨世代 - 主頁 - tvb.com
我的寵物

《**我的寵物**》（）係香港電視廣播有限公司製作嘅資訊節目，由姚子羚、陳庭欣、崔建邦、鄧卓殷、李家鼎主持，由2019年7月15號到7月26號逢禮拜一到五晚22:30－23:00喺翡翠台播。

特別版《**我的寵物夏日反斗嘉年華**》（）喺2019年8月3號同8月10號逢禮拜六晚21:30－22:30喺翡翠台播，由崔建邦、傅嘉莉、陳庭欣（第1集）同麥美恩（第2集）主持。

## 出面網頁
* 我的寵物 - 主頁 - tvb.com
* 我的寵物夏日反斗嘉年華 - 主頁 - tvb.com
8個香港

《**8個香港**》（）係香港電視廣播有限公司製作嘅資訊節目，由譚玉瑛、杜如風、吳若希、馮盈盈、鄺潔楹、陳詩欣、戴祖儀、陳約臨主持，由2019年6月17號到6月28號逢禮拜一到五晚22:30－23:00喺翡翠台播。
## 出面網頁
* 8個香港 - 主頁 - tvb.com
聚合物科學

**聚合物科學**，又叫做**高分子科學**（macromolecular science）、**高分子材料學**、**聚合物材料學**，係一個交叉學科，將材料科學、化學工程等學科相結合，並進行有機交叉式高分子材料及工程專業嘅發展方向。

聚合物係指一個化學分子係由好多細粒嘅分子用化學反應砌埋一齊；高分子係講個分子總共好大。所以兩個詞語嘅意思好大重疊，但唔係完全一樣。

聚合物科學就係講點樣用化學工程嘅方法嚟生成呢啲大大個嘅分子，佢哋有咩特質，同埋點樣應用。

## 攷
#Hermann Staudinger: Foundation of Polymer Science. National Historic Chemical Landmarks. American Chemical Society. [June 25, 2012].（原始內容喺2013-02-23存檔）.
#Fred W.Billmeyer, JR,（1984), Third Edition, Textbook of Polymer Science, A Wiley-Interscience Publication. preface to the second edition
#Types of Polymer".Plastics Historical Society.
銀座綫

**銀座綫**（，）係日本兼全亞洲第一條鐵路線，連接台東區同埋澀谷區。由東京地下鐵營運。入面叫做「3號線銀座線」。起點站係淺草站，終點站係澀谷站，總共有19個站。

## 車站

## 攷

## 註

## 睇埋
* 日本鐵路線一覽
澀谷站

**澀谷站**（又叫**「澁谷站」**）（）位置喺日本東京都澀谷區道玄坂一丁目同埋二丁目，係東日本旅客鐵道（JR東日本）、京王電鐵、東京急行電鐵（東急）、東京地下鐵嘅鐵路車站，係東京主要嘅交通樞紐。

## 攷

## 出面網頁
* 東急電鐵－澀谷站
* 東急電鐵(全球)－澀谷站
* 京王電鐵－澀谷站
* 東京地下鐵－澀谷站
* 澀谷區 澀谷站 周邊整備指南21
表參道站

**表參道站**（）係喺日本東京都港區北青山三丁目，屬於東京地下鐵嘅鐵路車站。站名嚟自明治神宮嘅表參道（）同埋青山通（國道246號）嘅路口地下。

## 月台

## 攷
外苑前站

**外苑前站**（）喺日本東京都港區北青山二丁目，屬於東京地下鐵銀座線嘅鐵路車站。車站編號**G 03**。

## 月台嘅方向

## 拎
* 東京地下鐵 外苑前站
淺草站

**淺草站**（）係喺日本東京都台東區，屬於東京地下鐵、東武鐵道、都營地下鐵）嘅火車站，喺昭和2年（1927年）12月30號開始用。

## 月台設計

## 拎
* 東京地下鐵－淺草站
* 東武鐵道－淺草站
* 東京都交通局 淺草站
青山一丁目站

**青山一丁目站**（）係喺日本東京都港區，屬於東京地下鐵、都營地下鐵嘅鐵路車站。

## 月台設計

## 相

Tokyo-Metro Aoyama-itchome-STA Minami-Aoyama-Gate.jpg|剪票口
TokyoMetro-G04-Aoyama-itchome-station-platform-20240606-053725.jpg|銀座線月台
TokyoMetro-Z03-Aoyama-itchome-station-platform-20240606-053953.jpg|半藏門線月台


## 拎
* 東京地下鐵 青山一丁目站
* 東京都交通局 青山一丁目站
行政區 (紐約市)

紐約市由五個**行政區**（**boroughs**）組成。呢五區分別係：曼哈頓，布碌侖，皇后區，布朗士，同埋史丹頓島。
赤坂見附站

**赤坂見附站**（）喺日本東京都港區赤坂三丁目，係東京地下鐵嘅鐵路車站。

## 月台設計

## 拎
* 東京地下鐵 赤坂見附站
溜池山王站

**溜池山王站**（）位置喺日本東京都千代田區永田町二丁目，屬於東京嘅地下鐵嘅鐵路車站。

## 月台設計

## 拎
* 東京地下鐵－溜池山王站
品川站

**品川站**（）喺日本東京都港區嘅高輪三丁目同埋港南二丁目，係東日本旅客鐵道（JR東日本）、東海旅客鐵道（JR東海）、日本貨物鐵道（JR貨物）、京濱急行電鐵（京急）嘅鐵路車站，係東京都心南面嘅交通樞紐。

## 月台設計

## 拎
*  JR東海－品川站
* JR西日本－品川站
* 京濱急行電鐵－品川站
* 東急巴士
* 京濱急行巴士
* 東京空港交通
佐丹奴

**佐丹奴**（**Giordano**）係香港賣衫嘅零售商，1981年開張，由生意人黎智英創辦。黎智英因為創辦壹傳媒得罪中共，為免影響佐丹奴發展大陸業務，佢喺2000年已經完全退出咗佐丹奴。而佐丹奴喺亞洲同中東地區都相當有知名度。

## 旗下品牌
* Giordano Ladies：係1996年創立，主打簡約、優雅同高質感女性服飾。
* BSX：偏向年輕潮流路線
* Giordano Junior：童裝系列
永安百貨 (香港)

香港嘅**永安百貨**（）係一間百貨公司，1907年開張，總舖喺上環。

另外永安百貨亦曾經喺上海開過舖，不過中共建政後被公私合營，同香港永安百貨再無任何關係。
千色Citistore

**千色Citistore**（**Citistore**，前名**千色店**、**千色百貨**）係香港嘅百貨公司，1989年開張，總舖喺荃灣。佢係恒基兆業發展旗下嘅業務。
C!ty'super

**c!ty'super**（讀**City Super**）係香港嘅超級市場‎，1996年開張，喺銅鑼灣、中環、尖沙嘴、沙田都有舖。
三聯書店

**三聯書店**（**Joint Publishing**）係香港嘅書局，1948年開張。所謂「三聯」係指由原先喺上海經營嘅「生活書店」、「讀書出版社」、「新知書店」三間書店聯合創辦嘅。

佢哋連同中華書局同埋商務印書館，有時會被稱爲「三中商」，而且呢三間書局都係香港中聯辦嘅聯合出版集團旗下。

## 爭議
### 出版書籍涉嫌誹謗獨立評論人協會
2014年雨傘革命期間，親中派作家余非發表多篇評論文章，去到2015年又出版咗新書《「佔中」透視》，話「佔中」過程入面，有蘋果日報記者隱藏身份投考輔警；港台女記者王詠妍採訪藍絲帶活動受襲係刻意唔走開、故意以「掙扎」吸引中外傳媒注意等；書中又話呂秉權為主要成員嘅獨立評論人協會，由美國NED資助 ，又指NED為美國國家民主基金會，表面係非牟利機構，由美國國會撥款資助 。 

獨立評論人協會批評內容失實，澄清自己絕對無直接或間接接受美國NED嘅資助，強調自己財政獨立，收入全靠會費同埋講座收益。之後，協會向余非同埋出版該書嘅三聯書店發出律師信，要求佢哋喺報章發表聲明撤回言論同道歉，刪除有關段落先可以發行。由於余非同三聯書店拒絕更正同道歉，獨立評論人協會喺2015年6月30號宣布已正式入稟高等法院控告對方誹謗 。案件去到2019年8月一次聆訊入面，余非亦承認無特別做過資料核實。去到2021年3月29號，余非敗訴並需賠償25萬元 。

## 參考
六福珠寶

**六福珠寶**（**Lukfook Jewellery**）係香港賣珠寶嘅零售商，1991年開張，其中一位股東係香港小姐冠軍楊寶玲。
周生生

**周生生**（**Chow Sang Sang**，）係香港賣珠寶嘅零售商，1934年喺廣州開張，創辦人取名喻意「周而復始，生生不息」，同時亦包含咗佢嘅姓氏。之後喺香港、澳門、湛江開舖。1973年成為香港第一間上市嘅黃金珠寶公司。

創辦人周芳溥死後，周生生業務有兩房人分別經營，正室嘅叫「粵港澳湛周生生」，庶室嘅叫「周生生」。

而家周生生集團主席兼集團總經理周永成先生係第三代掌舵人之一。喺2021年12月底，周生生共有872間分店，各地員工總數超過10,000人。周生生2021年營業額超過21,988百萬港元。
粵港澳湛周生生

**粵港澳湛周生生**（**C.S.S. Jewellery**）係香港賣珠寶嘅零售商，承繼周生生創辦人周芳溥嘅業務，由正室後人經營，不過廣州同湛江已經再無分舖，得返香港同澳門有。
優之良品

**優之良品**（**Aji Ichiban**，商標寫成**優の良品**）係香港賣零食嘅零售商，1993年開張。

「優の良品」個名只係模仿日文，唔啱日文文法（個「の」字多餘），而英文名對應嘅日文漢字係「味一番」。

2022年6月6號，優之良品全線結業。
萬寧 (零售商)

**萬寧**（**Mannings**）係以香港為基地嘅一間個人護理產品零售商連鎖店，1972年開張，屬牛奶國際旗下業務，而牛奶國際喺怡和洋行旗下。馬來西亞、印尼、汶萊、越南同星加坡嘅業務用**佳寧**（**Guardian**）名義經營。

喺香港主要對手叫屈臣氏，和記黃埔旗下。

## 史
萬寧至初叫**萬寧藥房**，由萬寧藥業有限公司開嘅，公司由鄧肇堅做董事長，一九七二年十一月二十號禮拜一，壬子年十月十五開張，至初開喺德輔道中廿一到廿三號鐵行大廈地下。當時請咗亞洲影后李菁剪綵，並且有酒會由晏畫十二點半開到三點。

四年後，一九七六年入牛奶國際旗下。

## 攷
奇華餅家

**奇華餅家**（**Kee Wah Bakery**），香港餅家之一‎，1938年開張，主要賣各式唐餅同月餅。
泰昌餅家

**泰昌餅家**（**Tai Cheong Bakery**）係香港餅舖‎，1954年開張，招牌嘢食係酥皮蛋撻。餅家喺2007年畀稻香集團收購做佢旗下品牌。
國王數碼娛樂

**國王數碼娛樂**（），又叫**King**，原名「King.com」，係一間休閒社交遊戲公司，最初起家係响Facebook開一啲應用遊戲App，同埋博彩遊戲，喺2010年代曾經係Facebook上面最大嘅遊戲開發商。。

## 開過嘅Game
*糖果傳奇（Candy Crush Saga）。
*農場英雄傳奇（Farm Heroes Saga）
*糖果梳打傳奇（Candy Crush Soda Saga）
*泡泡女巫傳奇（*Bubble Witch Saga*，已經停咗營運）
*救下寵物傳奇（*Pet Rescue Saga*） 
*活力爸爸傳奇（*Papa Pear Saga*）
*驚青辣椒傳奇（*Pepper Panic Saga*，已經停咗營運）
*鑽石採礦傳奇（*Diamond Digger Saga*）
*農場英雄傳奇（*Farm Heroes Saga*）
*農場超級傳奇（*Farm Heroes Super Saga*）
*糖果啫喱傳奇（*Candy Crush Jelly Saga*）
*心悦海島（*Paradise Bay*）

## 攷
糖果梳打傳奇

《**糖果梳打傳奇**》（英文：**Candy Crush Soda Saga**），係由英國遊戲公司國王數碼娛樂（King）開發，係《Candy Crush Saga》嘅續作，已經喺2014年10月20號推出咗。呢款遊戲有同步功能，玩𡁵嘅人嘅進度可以喺Android、iOS同𠹺Windows 10等等嘅平臺嗰喥切換。

## 有咩類型嘅關
食汽水關：要搵齊指定數量嘅汽水樽先可以過關。
食啤啤熊關：搵嗮匿𠹺响冰下面嘅所有綠色軟糖啤啤熊先可以過關。
泡泡關：將所有軟糖啤啤熊送到去某條線上面先可以過關。
清朱古力關：將黑同白嘅朱古力全部清嗮先可以過關。
食蜂蜜熊關：搵嗮蜂蜜入面嘅所有橙色軟糖啤啤熊先可以過關。
清香口膠關：將香口膠全部清嗮先可以過關。
擴散果醬關：將果醬舖滿成個畫面先可以過關。

普通關（Normal Level）：個掣係綠色，唔難（例如第1關）。
難關（Hard Level）：個掣係紫色，一般難（例如第10關）。
超難關（Super Hard Level）：個掣係紅色，一個章節（15關）入面通常淨係會得2、3關，畀難關重難（例如第52關）。
究極難關（Ultra Hard Level）：個掣係啡色，一個章節（15關）入面通常淨係會得1關，畀超難關重難（例如第87關）。

## 攷
糖果啫喱傳奇

《**糖果啫喱傳奇**》（英文：**Candy Crush Jelly Saga**），係由英國遊戲公司國王數碼娛樂（King）開發，係《Candy Crush Saga》同𠹺《糖果梳打傳奇》嘅續作，已經喺2017年11月24號推出。佢同之前嗰兩隻遊戲唔同嘅係多咗可以同電腦程式（Boss）決鬥。而家已經更新到有成三千幾關。

## 關嘅類型
*擴散果醬關：將果醬舖滿成個畫面先可以過關。
*食棉花糖蟲關：搵嗮匿埋响冰下面嘅所有粉紅色棉花糖蟲先可以過關，唔同以前嘅關嘅係呢啲棉花糖蟲會不停郁去其咃位置，令佢哋更加難搵到。
*收集馬騮仔關：將所有馬騮仔送到去某條線下面先可以過關。
*打大佬關：分咗三種大佬，要同仿喺限定歩數入面鬥快做嗮任務（擴散果醬、食棉花糖蟲、收集馬騮仔）。

*普通關（Normal Level）：個掣係綠色或者粉紅色，唔難（例如第1關）。
*難關（Hard Level）：個掣係紅色，一般難（例如第10關）。
*超難關（Super Hard Level）：個掣係藍色，一個章節（15關）入面通常淨係會得2、3關，畀難關重難（例如第52關）。

## 攷
失蹤 (電影)

《**失蹤**》（）係2019年上畫嘅港產片，由鍾欣潼、凌文龍、高翰文、余安安、梁祖堯、賈曉晨、顧美華主演，趙羅尼執導。電影改編自西貢結界嘅傳說（丁利華失蹤案）。
設計香港

《**設計香港**》（ ）係香港電視娛樂製作嘅文化節目，2019年11月3號到2020年4月26號禮拜日15:00-15:30喺ViuTV播出。每集以兩位設計師同佢哋嘅作品為主題。採訪香港唔同層面、唔同風格嘅設計師，展現香港設計師獨特嘅眼界與技藝，同佢哋對香港生活嘅睇法。

## 每集一覽

## 出面網頁
*ViuTV：設計香港
蛇齋餅糭

**蛇齋餅糭**又寫做**蛇齋餅粽**，係指香港某啲政黨有時出於利益，將一啲嘢食或禮物派畀市民、提供免費活動等，通常係指以小賄賂嚟收買人心。

蛇齋餅糭當中嘅「蛇」係指蛇宴；「齋」係指齋宴；「餅」係指中秋節嘅月餅或者農曆新年嘅年糕；「糭」係指端午節嘅糭，亦包括各種嘅特價海鮮餐、郊外一日遊、影特價證件相、免費剪頭髮、免費量血壓同埋各式各樣嘅免費社區活動等。雖然呢啲都係屬於賄選嘅行為，但係因為呢啲嘢太過模糊，有時叫做「社區服務」，有時又叫「市民聯歡」，所以可以游離喺香港法例之外，成為香港政治特色之一。

## 背景
因為香港人口稠密，每個選區可能只有四、五個街區之隔，有啲地方每日都會見到大多數嘅選民，就可能用各種方法嚟同選民拉近關係。

## 文化影響

* 2012年推出，以香港政治為主題嘅紙牌遊戲《神聖一票》，對親中派以蛇齋餅糭進行地區工作，以輸送利益去到有賄選之嫌亦有所諷刺，其中一張牌就係叫做「蛇齋餅糭」，玩家可以用嚟增加自己嘅選票。

## 參考
紅額金翅雀

**紅額金翅雀**（學名：***Carduelis carduelis***）係燕雀科金翅雀屬嘅雀，主要分佈喺歐洲、北非同西亞。
小鷿鷈

**小鷿鷈**（學名：***Tachybaptus ruficollis***）係鷿鷈科小鸊鷉屬嘅雀，主要分佈喺歐洲南部、非洲南部同亞洲南部。
鳳頭鷿鷈

**鳳頭鷿鷈**（學名：***Podiceps cristatus***）係鷿鷈科鸊鷉屬嘅雀，主要分佈喺歐亞大陸。
夜鶯

**夜**（學名：***Luscinia megarhynchos***）係鶲科歌鴝屬嘅雀，主要分佈喺歐洲同西亞。

## 文化形象
可以睇睇童話夜鶯與玫瑰。
長腳秧雞

**長腳秧雞**（學名：***Crex crex***）係秧雞科長腳秧雞屬嘅雀，主要分佈喺歐洲同西亞。
大麻鷺

**大麻鷺**（學名：***Botaurus stellaris***）係鷺科大麻鷺屬嘅雀，主要分佈喺歐亞大陸。
赤麻鴨

**赤麻鴨**（學名：***Tadorna ferruginea***）係雁鴨科麻鴨屬嘅雀，主要分佈喺歐亞大陸。
銀喉長尾山雀

**銀喉長尾山雀**（學名：***Aegithalos caudatus***）係山雀科長尾山雀屬嘅雀，主要分佈喺歐亞大陸。
路德圍

**路德圍**（）係香港新界荃灣區荃灣市中心一條馬路，由海壩街開始，去到運通街。佢週圍係荃灣嘅「食街」。
德士古道

**德士古道**（）係香港新界荃灣區荃灣東部一條馬路，由馬頭壩道開始，去到青山公路荃灣段。

**德士古道北**（）係香港新界荃灣區荃灣東部一條馬路，由青山公路荃灣段開始，去到荃錦交匯處。
沙咀道

**沙咀道**（）係香港新界荃灣區荃灣西南部一條馬路，由荃景圍同青山公路荃灣段交界開始，去到德士古道。
## 睇埋
*沙咀道遊樂場
荃灣街市街

**荃灣街市街**（）係香港新界荃灣區荃灣市中心一條馬路，由大河道開始，去到關門口街。
眾安街

**眾安街**，香港一街，喺新界荃灣。佢喺荃灣市中心，成一直綫，呈南北向，但北偏東，南偏西。北起青山公路荃灣段，南至楊屋道，中間交界者，北向南數，有兆和街、荃灣街市街、海壩街、沙咀道以及河背街。

眾安街為荃灣一條旺街，有商場荃灣千色匯、荃灣大鴻輝中心，有荃灣街市。

眾安之名，取自大眾茶樓同平安藥局。依兩間舖，係三棟屋鄉紳陳永安開。 二十世紀三十年代，陳永安係第新界鄉議局第九第十屆主席。

## 文
英文寫。

異字**衆安街**。
關門口街

**關門口街**（）係香港新界荃灣區荃灣東部一條馬路，由青山公路荃灣段同城門道交界開始，去到沙咀道同聯仁街交界。
鹹田街

**鹹田街**（）係香港新界荃灣區荃灣市中心一條馬路，由德華街同德海街交界開始，去到河背街同眾安街交界。
發吽哣比賽

**發吽哣比賽**（又可以寫做**發吽逗比賽**）係2014年由韓國行動藝術家 Woops Yang 發起嘅對於發吽哣（space-out）嘅行動藝術，原本係為咗改變下嗰陣韓國社會嘅沈悶，點知後來重做咗國際巡迴活動。第二屆國際賽喺北京搞，第三屆返翻嚟韓國水原市，第四屆就喺荷蘭鹿特丹搞。第五屆台灣場就喺2017年引入，重設計咗一隻吉祥物「阿戳」。韓國發起人就話「適度發發吽哣並唔可恥，而且有用。」

## 規則
九十分鐘入面，唔畀瞓著覺或者飲水，要齋坐喺度，然後畀現場投票睇下邊個表現得最好。

## 攷
鼻敏感

**鼻敏感**，又叫**過敏性鼻炎**、**花粉症**或者**季節性過敏性鼻炎**，係因為免疫系統受到空氣入面嘅過敏原影響而導致嘅鼻炎症狀。病人通常會鼻塞、打乞嚏、眼紅、眼痕、流眼水。鼻敏感亦會提升患有哮喘、結膜炎、皮膚炎等等嘅風險。

## 拎
* MedlinePlus Medical Encyclopedia: Allergic rhinitis
* 過敏性鼻炎
遊行

**遊行**係種示威方式，群眾先集合喺一笪地方，再行到另一笪地方，沿途舉起標語同嗌口號。
## 睇埋
*集會
澳門格蘭披治大賽車

**澳門格蘭披治大賽車**（，）係澳門舉行嘅賽車賽事，第一屆賽事喺1954年10月30號至31號搞，而家通常喺11月嘅第二個禮拜搞，一連四日，分別係兩日綵排加兩日正賽。

## 攷
* 澳門百業：廿三 格蘭披治大賽車
* 蛻變中的東望洋：澳門格蘭披治大賽車五十年來之演變歷程
*澳門日報，《商界冀藉財政充裕解決人資短缺》，2007年11月5號。

## 拎

*澳門格蘭披治大賽車委員會網站（繁體中文、簡體中文、葡文、英文）
*58th 澳門格蘭披治大賽車相片
集會

**集會**係種示威方式，群眾聚集喺一笪地方，主辦單位會喺講台上面安排演講、播片等各種活動，群眾坐定定睇住。
## 睇埋
*遊行
埃塞俄比亞航空

**埃塞俄比亞航空**（**Ethiopian Airlines**）係埃塞俄比亞一間航空公司，1945年開張。

類:星空聯盟
類:埃塞俄比亞
類:航空公司
阿塞拜疆航空

**阿塞拜疆航空**（**Azerbaijan Airlines**）係阿塞拜疆一間航空公司，1992年開張。

類:阿塞拜疆航空公司
肯雅航空

**肯雅航空**（**Kenya Airways**）係肯雅一間航空公司，1977年開張。

類:天合聯盟
類:肯雅
類:航空公司
斯里蘭卡航空

**斯里蘭卡航空**（**SriLankan Airlines**）係斯里蘭卡一間航空公司，1979年開張。

類:寰宇一家
類:斯里蘭卡
類:航空公司
白俄羅斯航空

**白俄羅斯航空**（**Belavia**）係白俄羅斯一間航空公司，1996年開張。

類:白俄羅斯
類:航空公司
保加利亞航空

**保加利亞航空**（**Bulgaria Air**）係保加利亞一間航空公司，2002年開張。

類:保加利亞
類:航空公司
愛琴海航空

**愛琴海航空**（**Aegean Airlines**）係希臘一間航空公司，1987年開張。

類:星空聯盟
類:希臘航空公司
阿斯塔納航空

**阿斯塔納航空**（**Air Astana**）係哈薩克一間航空公司，2002年開張。

類:哈薩克
類:航空公司
塞爾維亞航空

**塞爾維亞航空**（**Air Serbia**）係塞爾維亞一間航空公司，2013年開張。

類:塞爾維亞
類:航空公司
巴基斯坦國際航空

**巴基斯坦國際航空**（**Pakistan International Airlines**）係巴基斯坦一間航空公司，1946年開張。而家由巴基斯坦航空部管理，2024年有7,000名員工。

佢有航班飛去24個國内同亞洲、歐洲以及北美27個國家共38個國際機場。

## 參考

類:巴基斯坦航空公司
飛馬航空

**飛馬航空**（**Pegasus Airlines**）係土耳其一間航空公司，1990年開張。

類:航空公司
智利南美航空

**智利南美航空**（**LATAM Chile**）係智利一間航空公司，南美航空集團成員，1929年開張。

類:寰宇一家
類:南美航空集團
類:智利
類:航空公司
阿曼航空

**阿曼航空**（**Oman Air**）係阿曼一間航空公司，1993年開張。

## 機隊

截至2016年4月，阿曼航空機隊如下：





## 參考

類:阿曼
類:航空公司
烏茲別克航空

**烏茲別克航空**（**Uzbekistan Airways**）係烏茲別克一間航空公司，1992年開張。

類:烏茲別克
類:航空公司
阿拉伯航空

（**Air Arabia**）係阿拉伯聯合酋長國一間航空公司，佢係阿拉伯航空運輸組織嘅成員，喺2003年開張。

類:航空公司
海灣航空

**海灣航空**（**Gulf Air**）係巴林一間航空公司，1950年開張。

類:巴林
類:航空公司
獅子航空

**印度尼西亞獅子航空**（**Lion Air**）係印尼一間航空公司，係印尼最危險嘅航空公司，總共空難死亡人數達300多人，1999年開張。

類:印尼航空公司
西北航空

**西北航空**（**Northwest Airlines**）係美國一間執咗嘅航空公司，1926年開張，2010年同達美航空合併。

類:美國
類:航空公司
湯馬士曲航空

**湯馬士曲航空**（**Thomas Cook Airlines**）係英國一間執咗嘅航空公司，2008年開張，2019年執笠。

類:英國航空公司
EXID

**EXID**（）係南韓女子流行音樂組合，2012年出道，現任成員包括許率智（率智）、安孝珍（LE）、安喜延（哈妮）、徐慧潾（慧潾）同朴正花（正花）。
Red Velvet

**Red Velvet**（）係南韓女子流行音樂組合，2014年8月1號喺SM娛樂旗下出道，成員包括Irene、瑟琪、Wendy、Joy同Yeri。擁躉名係ReVeluv，應援色係珊瑚粉色。
4minute

**4minute**（）係前南韓女子流行音樂組合，2009年出道，2016年解散，解散前成員包括南智賢、許嘉允、田祉潤、金泫雅同權昭賢。
Sistar

**Sistar**（）係前南韓女子流行音樂組合，2010年出道，2017年解散，解散前成員包括尹寶拉（寶拉）、金孝靜（孝琳）、姜智賢（韶宥）同金多順（多順）。
AOA (南韓)

**AOA**（）係南韓女子流行音樂組合，2012年出道，現任成員包括申智珉、徐酉奈、申惠晶、金雪炫同金澯美。
Apink

**Apink**（）係Play M娛樂旗下嘅南韓女子流行音樂組合，2011年出道，現任成員包括朴初瓏、尹普美、鄭恩地、金南珠同吳夏榮。

團體嘅官方應援物係草莓牛奶色嘅熊貓手燈，而官方應援色就係草莓牛奶色。
Miss A

**miss A**（）係前南韓女子流行音樂組合，2010年出道，2017年解散，解散前成員包括王霏霏（Fei）、孟佳（Jia）、李玟暎（Min）同裴秀智（Suzy）。
Mamamoo

**Mamamoo**（）係南韓女子流行音樂組合，2014年出道，現任成員包括金容仙（頌樂）、文星伊（玟星）、丁輝人（輝人）同安惠真（華莎）。
I.O.I

**I.O.I**（）係前南韓女子流行音樂組合，2016年出道，2017年解散，解散前成員包括林娜榮、金請夏、金世正、鄭彩娟、周潔瓊、金素慧、俞璉靜、磪有情、康美娜、金度延同全昭彌。
民主派區選聯盟 (2019年)

**民主派區選聯盟**，係香港嘅泛民主派協調出嚟嘅選舉聯盟，使用統一口號同標誌嚟出選。

今屆目標係「革新議會運作，歸還市政實權，提升議政職能，回應民間訴求，委任獨立調查，落實真雙普選」。

452個選區入面，聯盟總共推薦397人，當中灣仔區、南區、油尖旺區同離島區四個區入面嘅全部選區都有推薦人選，剩低有55個選區就冇推薦人選。

最後聯盟入面有343人當選，當選率86.40%，係歷屆民主派區選聯盟入面成績最好嘅一次。

## 組成
*民主黨：99人
*公民黨：36人
*民協：21人
*新民主同盟：20人
*灣仔起步：10人（全部人都冇申報）
*朱凱迪新西團隊：9人（包括3人冇申報）
*工黨：7人
*屯網：5人
*社區前進：5人
*天水連線：4人
*街工：4人
*社民連：3人
*荃民議政：3人
*動元十八：3人（包括1人冇申報）
*維協：3人（包括2人冇申報）
*慈建力：2人
*民主陣線：2人

## 成績
聯盟入面嘅397人入面，有343人贏咗。

## 名單
以下嘅聯繫完全係根據候選人政綱上面嘅申報，冇申報嘅政治聯繫會加括號，贏到嘅候選人會以**粗體**顯示：

#### 中西區

#### 灣仔區

#### 東區

#### 南區

#### 油尖旺區

#### 深水埗區

#### 九龍城區

#### 黃大仙區

#### 觀塘區

#### 荃灣區

#### 屯門區

#### 元朗區

#### 北區

#### 大埔區

#### 西貢區

#### 沙田區

#### 葵青區

#### 離島區

## 註

## 攷
*民主動力 推薦名單

類:香港區議會選舉
ITZY

**ITZY**（）係南韓女子流行音樂組合，隸屬JYP娛樂，2019年2月12號出道。現任成員包括黃禮志（禮志）、崔智壽（Lia）、申留眞（留眞）、李彩領（彩領）同申有娜（有娜）。

ITZY嘅擁躉叫「MIDZY」（韓文：믿지），有ITZY只信MIDZY嘅意思。

## 成員簡介
**禮志**（예지），全名黃禮志（황예지），2000年5月26號喺首爾出世，喺團入面負責做隊長同埋主舞。禮志喺2018年經2PM俊昊推薦，參加咗SBS嘅選秀節目《The Fan》，最後喺第七集十強止步。

**Lia**（리아），全名崔智壽（최지수），2000年7月21號喺仁川廣域市出世，係ITZY嘅主唱。

**留真**（류진），全名申留真（신류진），2001年4月17號喺首爾出世，係ITZY嘅中心主同埋Rapper。留真喺2017年參加選秀節目《MIXNINE》，最尾做咗少女組嘅第一名，但少男組總分高過少女組，所以少女組唔可以出道，留真返翻去JYP做練習生。

**彩領**（채령），全名李彩領（이채령），2001年6月5號喺京畿道龍仁市出世，係ITZY嘅主舞同埋副唱。彩領喺2013年同姐姐李彩演一齊參加《K-pop Star 3》，雖然入唔到總決賽，但同JyP娛樂簽咗約。彩領2015年參加JYP娛樂同Mnet合作嘅選秀節目《SIXTEEN》，爭取出道成為係JYP娛樂新女團「TWICE」嘅成員，但喺節目最後一集被淘汰。

忙內**有娜**（유나），全名申有娜（신유나），2003年12月9號喺京畿道水原市出世，係ITZY嘅副唱。

## 音樂作品
### 迷你專輯
*2019-07-29《IT'z ICY》
*2020-03-09《IT'z ME》
*2020-08-17《Not Shy》

## 參考

## 拎
* ITZY 官方網站
* 
* 
* 
* ITZY YouTube帳戶
* ITZY VLIVE帳戶
* ITZY 官方Spotify
I-dle

**i-dle**（）係南韓女團，2018年出道，初時係6人組合，2021年8月徐穗珍（穗珍）退出後改為5人組合。由小娟做隊長。

2025年5月2日，Cube娛樂宣佈，團體名稱由原先的「(G)I-DLE」（）正式改名做「i-dle」（아이들），象徵出道七周年之際進行全新品牌宣傳。

## 成員資料

### 登記編號
***係根據登記順序排序**

### 團體活動時間表

## 註

## 參考資料
Dal Shabet

**Dal Shabet**（）係前南韓女子流行音樂組合，2011年出道，2018年解散，解散前成員包括朴美妍（世理）、趙慈英（雅英）、裴優熙（優熙）同朴秀彬（秀彬）。
IZ*ONE

**IZ*ONE**（，）係南韓同日本聯手搞嘅限定女子流行音樂組合，2018年出道，十一位成員係由選秀節目《PRODUCE 48》產生，成員包括張員瑛、宮脇咲良、曺柔理、崔叡娜、安兪眞、矢吹奈子、權恩妃、姜惠元、本田仁美、金采源、金珉周同李彩演。2021年正式解散。
經濟價值

**經濟價值**（）係經濟學上嘅概念，指某件貨品或者服務對某個經濟個體（例如係某個消費者）嘅主觀價值。經濟價值同市場價值唔同，市場價值係客觀嘅，指經過供應同需求過程之後某貨品或者服務每單位賣幾多錢，而經濟價值就係主觀嘅－同一件貨品服務，對唔同嘅個體嚟講嘅經濟價值可以唔同。
## 概論

舉例說明，想像喺市面上賣嘅電子遊戲，市場入面有啲消費者想買隻遊戲有啲唔想，而且個個消費者想要呢隻遊戲嘅程度都唔同：隻遊戲嘅出版商首先為隻遊戲定個價；呢隻遊戲嘅經濟價值對個個消費者嚟講都唔同－有啲消費者好想玩隻遊戲，所以隻遊戲滿足到佢哋嘅慾望（對佢哋嚟講，隻遊戲有 v_1 咁多經濟價值）；有啲消費者根本冇興趣打機，所以隻遊戲完全滿足唔到佢哋嘅慾望（對佢哋嚟講隻遊戲經濟價值係 0）；有啲消費者有少少鍾意隻遊戲，所以隻遊戲對佢哋嚟講有啲經濟價值 v_2，但係
:v_2 
於是呢班消費者就冇第一批消費者咁願意使錢落隻遊戲度，就可能會例如選擇等多兩三個月，隻遊戲價錢下降先買。响經過咗一柞個體決策過程後，賣遊戲嘅出版商可能會選擇加價或者減價，最後隻遊戲就得出咗個價格 p，意思係個市場當中呢隻遊戲平均每件賣 p 咁多錢。

一件貨品服務嘅市場價值好大程度上由經濟價值話事：如果有一件貨，佢好能夠滿足消費者嘅慾望，對所有消費者嚟講都有好高嘅經濟價值，令所有消費者都肯付出高嘅代價嚟得到呢件貨，最後結果件貨就會有高嘅需求量，所以（根據需求定律）呢件貨就會有高嘅市場價值。

## 睇埋
*生產同消費
*供應同需求
*創新
*市場定位
*廢工

## 參考
*Bourdieu, Pierre (1984). *Distinction: A Social Critique of the Judgement of Taste* (paperback). Cambridge: Harvard University Press. ISBN 978-0-674-21277-0.
*Deaton, Angus (1992). *Understanding Consumption*. Oxford University Press. ISBN 978-0-19-828824-4.
## 引述

## 拎
*經濟價值，投資百科
民主派區選聯盟

**民主派區選聯盟**，舊名**泛民區選聯盟**，係香港泛民主派自2007年第3屆香港區議會選舉開始，協調各選區泛民主派候選人參選名單嘅組織，由民主動力負責協調，確保一個選區得一個泛民候選人，聯盟由各個泛民主派組織連同獨立民主派候選人組成。2021年，隨住民主動力解散，民主派區選聯盟亦從此走入歷史。

## 一覽
*第3屆香港區議會選舉：泛民區選聯盟 (2007年)
*第4屆香港區議會選舉：泛民區選聯盟 (2011年)
*第5屆香港區議會選舉：泛民區選聯盟 (2015年)
*第6屆香港區議會選舉：民主派區選聯盟 (2019年)
發吽哣

**發吽哣**，又寫做**發吽逗**，或者叫**發呆**，係種行為，指一個人坐喺度完全放鬆，對外界無乜反應，但又未進入瞓覺嘅狀態。
## 睇埋
*發吽哣比賽
飛虎隊 (搞清楚)

**[[飛虎隊]]**通常指二戰期間中華民國嘅志願空軍部隊，重可以係：
*特別任務連，香港警察嘅飛虎隊
*懲教緊急應變隊，香港懲教署嘅飛虎隊
殺手遊戲

**殺手遊戲**（**Killer**），係隻集體遊戲，唔同玩家分別擔任唔同角色，基本分做殺手同平民兩類，前者目標係殺曬所有平民，後者目標係處決曬所有殺手。遊戲玩法有好多唔同變種。

近年比較出名嘅變種就係叫做「**狼人殺**」（**Werewolf**），設定參考同名咭遊戲，初頭先畀臺灣嘅電視台製作畀藝人玩嘅版本，之後香港嘅電視台亦跟風製作。

呢隻遊戲係1986年由蘇聯莫斯科大學嘅心理學家發明，嗰時叫**黑手黨**（**Mafia**），之後風行世界各地。

## 相關電視節目
*八大電視：《娛樂百分百》
*無綫電視：《娛樂大家》、《娛樂大家10點半》
*開電視：《狼人開電視》
蔡康永

**蔡康永**（，），係臺灣節目主持，2005年憑主持綜藝節目《康熙來了》攞金鐘獎綜藝節目主持人獎。
穆杜格

**穆杜格**係索馬里其中一個州，北面由邦特蘭控制，南面由加勒穆杜格控制，首府加勒卡約。
摩擦力

**摩擦力**（英文：**friction**）係兩樣嘢嘅表面滑動嗰陣阻住郁動嘅力。

磨擦力係指當兩個物體相對運動或有相對運動趨勢時，由於接觸面間嘅相互作用而產生嘅阻力。當兩件嘢接觸而且相對運動嗰陣，佢哋之間嘅接觸面會產生一種力，叫做為磨擦力。磨擦力嘅大細視乎兩件嘢之間嘅摩擦系數同垂直喺接觸面嘅壓力。

## 類型
磨擦力可以分為兩種類型：

* 靜摩擦力：當兩個物體接觸但係冇相對運動嘅時候，靜摩擦力就起作用。呢種靜摩擦力阻住物體移動，直到有外力超過靜摩擦力，件嘢先會開始移動。
* 動摩擦力：當兩件物體相對運動嗰陣，動摩擦力就會起作用。動摩擦力嘅大小通常小過或者等於靜摩擦力，但係具體取決於兩件嘢之間嘅摩擦系數。

摩擦力嚮日常生活中成日會出現。譬如，我哋可以要有摩擦力先可以嚮地面行走，車輛嘅輪胎同路面之間嘅摩擦力提供咗牽引力，令架車可以郁。不過，摩擦力亦都會產生一啲唔好嘅效應，好似產生熱量同磨損，咁可能需要額外嘅能源同維護。
索馬里政區

**[[索馬里]]政區**包括18個行政區（又譯州），下分90個區。不過實際上因為索馬里嘅內戰等因素，索馬里而家由6個聯邦成員國各自控制各個行政區。
903與香港人講香港人話

**903與香港人講香港人話**係叱咤903喺2019年11月18號嘅限定節目，由903嘅團隊主持，以及朝早10點到晚上9點播出。主要都係播放聽眾留言，由主持透過大氣電波講出身為香港人嘅意見同感受。

## 當日受影響嘅常規節目
*《早霸王》
*《叱咤樂壇》
*《你好嘢》
*《口水多過浪花》
*《一位呀唔該》
*《集雜志》
*《生活日常》

## 睇埋
*香港2019年8月5號三罷行動
*叱咤903 留給香港的時代曲
*還我們公義 903個個為什麼？

## 參考資料

## 連出去
*903與香港人講香港人話重溫
英格蘭聯賽盃

**英格蘭聯賽盃**（，縮寫：**EFL Cup**）係由英格蘭足球聯賽主辦嘅一項淘汰制足球盃賽，1960–61年度球季舉辦第一屆。聯賽盃只開放畀英超聯賽同英格蘭足球聯賽成員（英冠、英甲同英乙球隊）共 92 隊（唔計英乙兩隊升班球隊）成員參加，冠軍球隊可以出線參加歐霸盃，2021年改為進入歐洲協會聯賽附加賽。英超前列球隊通常覺得聯賽盃只係「雞肋」賽事，因為要應付歐聯或歐霸盃賽事，唔想主力球員太過操勞，只會派出大量副選球員或者年青球員去參加比賽。

## 盃賽名
英格蘭聯賽喺唔同時期接受過唔同嘅冠名贊助，盃賽名有多次改變：
* 足球聯賽盃（Football League Cup，1960–1982）
* 牛奶盃（Milk Cup，1982–1986）
* 列度活士挑戰盃（Littlewoods Challenge Cup，1986–1990）
* 林比盧斯盃（Rumbelows Cup，1990–1993）
* 可口可樂盃（Coca-Cola Cup，1993–1998）
* 禾靈頓盃（Worthington Cup，1998–2003）
* 加寧盃（Carling Cup，2003–2012）
* 第一資本盃（Capital One Cup，2012–2016）
* 英格蘭足球聯賽盃（EFL Cup，2016–2017）
* 卡拉寶盃（Carabao Cup，2017–）

## 賽制
比賽共分七圈進行：
* 第一圈：全部英冠（除咗上一季喺英超18同19位降落英冠嗰兩隊）、英甲同英乙共70隊球隊，35隊勝出球隊晉級第二圈
* 第二圈：35隊第一圈勝出球隊加上上一季由英超18同19位降落英冠兩隊同13隊唔需要參加歐洲賽嘅英超球隊共50隊，25隊勝出球隊晉級第三圈
* 第三圈：25隊第二圈勝出球隊加上淨低7隊需要參加歐洲賽嘅英超球隊共32隊，16隊勝出球隊晉級第四圈
* 第四圈開始：唔再加新球隊，一半勝出球隊晉級下一圈

除咗準決賽同決賽，其他以抽籤形式對賽，第一圈至八強同決賽都以一場過淘汰賽形式定勝負。由2018-19年度開始，除咗決賽之外，所有賽事如果喺法定時間之內打和，會取消加時，立即以互射十二碼決勝負。準決賽以主客制形式進行，冇作客入波優惠，若果兩回合總比數打成平手，喺次回合法定時間完結之後立即以互射十二碼決勝負。

## 出面網頁
*
二噁英

**二噁英**（**1,4-Dioxin**）係種單環有機化合物，化學式CHO，對生物有好高嘅毒性。人體積存大量二噁英會產生氯痤瘡。
氯痤瘡

**氯痤瘡**係種因為接觸到某啲化學品（譬如二噁英）慢性中毒而引發嘅病，大面積皮膚會生瘡。
段崇智

**段崇智**（，），人稱「段皇爺」，係香港生物醫學家，現任香港中文大學校長，2018年上任。

## 任職中大校長期間事件
*喺香港中文大學衝突入面，佢曾經中咗香港警察嘅催淚彈，要留院治理。

*喺香港紀念六四標誌被強行移除事件入面，中大強行移走新民主女神像嘅做法引起社會一啲人對佢嘅批評，泛民主派時事評論員黃世澤以「學賊」、「學棍」嚟形容段崇智。

## 花名
段崇智就任中文大學校長前夕，接受《明報》訪問，自稱段姓比較少見，最著名嘅應該係金庸小說《射雕英雄傳》中入面角色「一燈大師」段智興，近代較出名嘅就係民國政治人物段祺瑞。段崇智隨即有咗「**段皇爺**」嘅綽號。之後段崇智接受《東周刊》訪問，話自己喺美國讀書嘅時候，唐餐館所有人已經都用段皇爺嘅綽號嚟稱呼佢。

## 公職
*香港再出發大聯盟發起人
## 選舉經歷
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
史維

**史維**（，）係美國華裔航空太空工程學家，香港親中派政治人，香港科技大學校長，2018年至2022年在任。

## 公職
*香港再出發大聯盟發起人
## 個人榮譽
* 太平紳士（2019年）

## 攷

## 出面網頁

類:密芝根大學舊生
類:國立清華大學舊生
錢大康

**錢大康**教授（，）係香港電腦科學家，2015年9月至2020年12月做香港浸會大學校長。

## 攷

## 出面網頁
* 

類:香港大專院校校長‏‎
類:香港浸會大學‏‎
滕錦光

**滕錦光**（，）係中華人民共和國結構工程學家，浙江温州永嘉人，2019年7月1號上任香港理工大學校長。

## 簡歷
### 學歷
*  永嘉縣勞武中學（而家永嘉縣羅浮中學）（1979年畢業）
*  浙江大學 土木工程系工學學士（1979年至1983年）
*  雪梨大學 土木系博士（1985年至1990年）

### 教學經驗
*   講師同高級講師（1991年）
*  香港理工學院/香港理工大學 講師（1994年）
*  香港理工大學 副教授（1997年）
*  香港理工大學 教授（1999年）
*  香港理工大學 講座教授（2005年）

### 行政經驗
*  香港理工大學 協理副校長（2006年9月至2010年6月）
*  香港理工大學 建設及地政學院（而家建設及環境學院）院長（2007年9月至2013年6月）
*  南方科技大學 副校長兼研究生院院長（2018年4月）
*  香港理工大學 校長（2019年7月）

### 個人榮譽
* 香港工程科學院院士（2013年）
* 中國科學院院士（2017年）

## 部分公職
* 第十四屆全國政協香港委員(其他界別香港人士)
## 選舉經歷
喺2021年9月，佢成為香港特别行政區選舉委員會教育界當然委員。

## 攷

## 出面網頁

* 
* 
* 
* 
* 

類:中國工程師
類:結構工程
類:香港大專院校校長‏‎
類:中國科學院院士
類:香港大專院校教授
類:香港理工大學‏‎
類:雪梨大學舊生
類:浙江大學舊生
類:浙江人